**ZAPISNIK**

s **23. sjednice** Gradskog vijeća Grada Makarske,

održane **15. prosinca 2020.** godine

u elektronskom obliku putem Zoom aplikacije

***(tonski zapisnik sjednice je dostupan na www.makarska.hr)***

Početak u 12 sati.

Tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 17 od 17 vijećnika kao i da je održavanje sjednice pravovaljano.

**Sjednici nazočni vijećnici putem Zoom aplikacije:**

1. Marko Raos
2. Marija Lelas
3. Marko Ožić-Bebek
4. Miro Mucić
5. Mario Vranješ
6. Daniela Primorac
7. Petra Šantrić
8. Tonći Bilić
9. Gordana Muhtić
10. Josip Paunović
11. Jagoda Martić
12. Sretan Glavičić
13. Milan Grbavac
14. Hloverka Novak Srzić
15. Ivan Perić
16. Katarina Vidak Ćudina
17. Siniša Srzić

**Ostali nazočni putem Zoom aplikacije:**

1. Jure Brkan, gradonačelnik Grada Makarske
2. Joze Vranješ, zamjenik gradonačelnika Grada Makarske
3. Lara Rakušić Ivanković, tajnica Gradskog vijeća Grada Makarske
4. Tonći Batinić, viši stručni suradnik u Uredu gradonačelnika
5. Angela Kuran, pročelnica Upravnog odjela za financije i proračun
6. Matko Lovreta, pročelnik Upravnog odjela za komunalne djelatnosti
7. Dražen Kuzmanić, pročelnik Upravnog odjela za društvene djelatnosti

**Predstavnici medija:** RMR.

Predsjednik Gradskog vijeća Marko Ožić-Bebek je na temelju čl. 85. Poslovnika o radu Gradskog vijeća Grada Makarske konstatirao da je sjednici nazočna većina vijećnika.

Na temelju članka 70. Poslovnika o radu Gradskog vijeća Grada Makarske predsjednik Gradskog vijeća Grada Makarske je otvorio sat predviđen za vijećnička pitanja.

**Vijećnik Siniša Srzić** postavlja pitanja:

1. Moje prvo pitanje je vezano za Zelenku. Moje prvo pitanje u ime dijela građana Zelenke koji gravitiraju i koriste Zadarsku ulicu, ulica je cijela prekopana, devastirana i otežava normalnu komunikaciju te ugrožava kretanje kako pješaka, tako i vozila. Na stranicama Grada i po izjavama gradskih čelnika početak radova na Zadarskoj ulici trebao je započeti 9. studenog 2020. godine, nažalost to se nije ostvarilo do dana današnjega. Građane i mene zanima kada će započeti navedeni radovi i zbog čega se kasni.
2. Svjedoci smo posebno proteklih 20-ak dana problema sa oborinskim vodama. Istina nismo direktno krivi za nepovoljne vremenske neprilike i preveliku količinu oborina, znači bilo je više po izjavama kiše od 152 litra po četvornom metru. Velika količina vode, bujice, izbijaju šahte, fekalije plivaju po cesti, zatvoreni i neodržavani potoci, betonizacija i podzemni tokovi napravili su veliku štetu našim građanima. Moje pitanje koliko novca ubiru Hrvatske vode na području Grada Makarske i koliko novca Grad dobije povratno za investicije za ulaganje, za održavanje i uređenje? Koliko Grad sudjeluje u programima sa Hrvatskim vodama? Možemo li reći koja su ulaganja Hrvatskih voda bila u ovoj godini na našem teritoriju?
3. Kako smo dobili od gospodina, od voditelja odjela, odnosno pomoćnika voditelja Odsjeka za komunalno redarstvo, Odjela za komunalne djelatnosti, morao bih se nadovezati, dobili smo odgovor, ali moje pitanje je bilo vezano na odluku koju ćemo i sada donijeti. Kako znamo ove turističke sezone bila je specifična po mnogočemu što nije išlo u prilog normalnom životu naših građana, posjetitelja, turista ili bolje rečeno svih nas. Ove godine pored svih problema imali smo izrazito pojačane ljetne građevinske radove uz veliko nezadovoljstvo naših građana i malobrojnih turista. Odluka o privremenoj zabrani izvođenja građevinskih radova na području grada Makarske za 2020. godinu koju je donijelo ovo Gradsko vijeće vrlo malo se poštivala, odnosno pojedini investitori i izvođači apsolutno su ignorirali. Zanima me koliko je po navedenoj odluci upozoreno i sankcionirano privatnih i fizičkih osoba? Ono šta smo dobili od redarstva izgleda niti jedno pa me zanima i da se to dostavi pismenim putom ili ako netko sada može odgovorit, ali volio bih točan broj jer u ovom izvješću šta smo dobili navodi se samo kršenje javnog reda i mira i drugih stvari izgleda nijedna sankcija nije po odluci koju je donijelo ovo Gradsko vijeće, a već donosimo odluku za 2021. godinu.

**Gradonačelnik Grada Makarske Jure Brkan** odgovara na postavljena pitanja:

1. Što se tiče pitanja gospodina Srzića, tj. koliko je izdato rješenja zbog zabrane izvođenja radova. Mi što smo dobili odgovor u materijalima, odgovor je datiran na 4. studenog 2020. i u potpisu je gospodin Siniša Mračević, pomoćnik voditeljice Odsjeka. Ja sad čitam točno iz njega, ja ne znam da li ste vi dobili taj papir u materijalima. Ja preskačem, ali evo: „komunalni redari Grada Makarske tijekom 2020. godine pokrenuli su ukupno 17 upravnih postupaka o privremenoj zabrani izvođenja radova na gradnji konstrukcije građevine 16 i jednu privremenu zabranu izvođenja zemljanih radova, tj. jedan postupak“ i sad rješenja o privremenoj zabrani izvođenja građevinskih radova evidentirani su svi sa svojom klasom, sa imenom investitora i to se prebaciva sve na drugu stranicu da ne čitam sada naglas jer ima tu sigurno i GDPR-a i na kraju se konstatira utvrđenje prekršaja po osnovi remećenja javnog reda i mira građana bukom prilikom izvođenja građevinskih radova i izdavanjem obveznih prekršajnih naloga sankcionirano je daljnjih 19 prekršitelja. Ja ne znam šta bih tu mogli još nadodat, to je odgovor na vaše pitanje.
2. Što se tiče Zadarske ulice, Zadarska ulica, kao što smo najavili, izabran je izvođač radova, GP Mikić je ugovoren i uveden u posao. Vodovod je bajpasira svoju vodovodnu mrežu kako ne bi ta čitava ulica ostala bez vode. Jučer obilaskom terena vidio sam da su strojevi gori, vjerojatno se čekalo malo da prođe ovo ružno vrijeme. Konkretnu situaciju će vam završiti gospodin Vranješ.
3. Isto tako što se tiče oborinskih voda. Znači oborinske vode možemo reći da su problem ne samo Makarske već svih priobalnih gradova, mi smo jednostavno naslonjeni na bujične tokove. Međutim kako da kažem ova epohalna kiša, koja je pala 150 i više litara po m2, opet je u Makarskoj se pokazalo da smo oborinski sustav unaprijedili koliko toliko. Voda se kod nas nigdi nije dugo zadržavala, bujice su izbile, svi su potoci izbili, podzemne vode su izbile, znači apsolutno sve što se tiče vode je, je izbilo, a mi smo donekle ipak ostali sačuvani koliko smo mogli bit za razliku od drugih susjednih mjesta. S druge strane Hrvatske vode konkretno, Joze zna točan podatak pošto je iz Vodovoda koliko se ubere na području našega vodoprivrednog sustava u biti Vodovoda Makarska. Mi svake godine od Hrvatskih voda dobijemo, ovako karikiram, bar jednu vodospremu da nam sagrade i to nije malo. Mi smo i sada upravo u natječaju raspisivanja pa izboru izvođača za vodospremu Kotišina isto unaprijed već tražili sufinanciranje tako da očekujemo da ćemo za vodospremu dobiti značajniji udjel financiranja od Hrvatskih voda. A zamolio bih Jozu sada samo da nas izvijesti konkretnu situaciju u biti da nam da točan podatak di smo sa radovima u Zadarskoj ulici, a puno bolje barata brojkama i ulaganjima Hrvatskih voda u nas pošto radi u Vodovodu.

**Zamjenik gradonačelnika Grada Makarske Joze Vranješ** odgovara na postavljena pitanja:

1. Što se tiče radova na Zadarskoj ulici točno je da je izvođač uveden u posao 9. studenog 2020. godine i izvođač je tada započeo radove, on je ugovorio i izradu privremenog bajpasa na Zadarskoj ulici kako bi se osigurala sigurna vodoopskrba u vrijeme radova i ti radovi bi trebali biti završeni danas čime će se ispuniti uvjeti da se ide u drugu fazu radova, odnosno u zemljane radove i probijanje, odnosno formiranje same trase prometnice. Same radove je otežavalo i nešto lošije vrijeme, koje smo imali zadnjih 10-ak dana, međutim u ugovoru je jasno navedeno da je rok izvođenja 150 kalendarskih dana. Izvođač je GPP Mikić, s njim smo do sada imali dobro i uredno iskustvo nadamo se da će to biti i na Zadarskoj ulici.
2. Dalje što se tiče ulaganja Hrvatskih voda, odnosno ubiranja naknada na području grada Makarske, važno je napomenuti da trebamo razlikovati naknadu za uređenje voda koje Hrvatske vode ubiru na području grada Makarske od naših građana ili prilikom izgradnje građevina ta se naknada isto obračunava, a naši građani je mislim plaćaju u polugodišnjim intervalima. Tu naknadu naplaćuje Grad Makarska i ona se prefakturira Hrvatskim vodama s tim da Grad Makarska za to prefakturiranje zadržava 5 % pa iz tog iznosa znam da se otprilike to kreće od 2.000.000,00 do 3.000.000,00 kuna ovisno o tome koliko se gradi u Makarskoj, mislim za ovu godinu da će to bit 3.000.000,00 kuna. Tu naknadu Hrvatske vode ne mogu izravno vratiti Gradu Makarskoj u smislu da isplate financijska sredstva Gradu jer temeljem zakona Grad zadržava 5 % od tih sredstava koje naplaćuje u ime Hrvatskih voda već Hrvatske vode ta sredstva mogu vratiti našemu Gradu isključivo kroz investicije. Ono koliko mi je poznato, odnosno kroz svaki postupak lokacijskih i građevinskih dozvola sam u kontaktu s Hrvatskim vodama, Hrvatske vode su iz tih naknada uredile potok Dočić Torine i trenutno su u postupku ishodavanja građevinske dozvole za uređenje potoka Puharići iznad zgrada POS-a, lokacijsku dozvolu su dobili, mislim da su dobili i građevinsku dozvolu i idu u postupak javne nabave početkom sljedeće godine. A s druge strane Hrvatske vode ubiru i naknade sa ovog područja kroz račun od isporučitelja vodnih usluga, odnosno Vodovoda Makarska i te naknade koje se na taj način ubiru, odnosno taj novac ulaže se isključivo za poboljšanje vodoopskrbnog sustava i sustava odvodnje na području grada Makarske. S obzirom da Vodovod dosta intenzivno radi zadnje vrijeme projekte i ishoduje građevinske dozvole i gradi vodospreme Hrvatske vode su recimo sufinacirale izgradnju vodospreme Zelenka i vodospreme Puharići gotovo sa iznosom 5.500.000,00 kuna, a trenutno smo kroz program Hrvatskih voda prijavili izgradnju vodospreme Kotišina za koju je ishodovana građevinska dozvola i proveden postupak javne nabave vrijednosti gotovo 10.400.000,00 kuna i u razgovorima s Hrvatskim vodama dobili smo i njihovo obećanje da će ispratit taj projekt sa većim iznosom. Evo sad za nekakve detaljnije podatke može se doći i do njih pa vam ih mogu i dostavit ako to baš želite.

**Vijećnik Siniša Srzić** komentira odgovore:

1. Zamjenika gradonačelnika bi samo zamolio kada će započeti druga faza i od kada ide rok od 150 dana za Zadarsku ulicu jer ona je gori jedna velika žila kucavica šta je gospodin rekao i na prošloj sjednici Gradskog vijeća. To me zanima. I kad smo razgovarali sad ja nisam mislio da Hrvatske vode direktno daju novac Gradu Makarskoj nego mislio sam na programima i drago mi je da ulažu u snabdijevanje vode, ali me isto zanima koliko ulažu u problem odvodnje na taj dio sam pitanjem išao, ali svakako me zanima Zadarska ulica i ako mi može kratko odgovorit ne bih ulazio u polemiku jer ćemo izgubit puno vremena.
2. A za gradonačelnika bi samo spomenio ovaj odmah bi se nadovezao ako dobro pogleda ovo što nam je dostavio gospodin Mračević da je ovdje kad se počne čitat, da se ovdje radi o Zakonu o građevinskoj inspekciji, o ovome, o onome, mene isključivo zanimaju odluke koje je donijelo Gradsko vijeće zato gradonačelniče mislim da mislimo isto samo ovdje ako bi se mogli odvojit jer ne mogu iščitat koliko je po odluci, koje je donijelo Gradsko vijeće bilo tko sankcioniran. Nemojte ovo shvatit kao bilo kakav akt, donosimo sada novu odluku u točci ne znam sada kojoj, devet, pa upravo iz toga razloga vidim koliko smo efikasni. Eto toliko.

**Vijećnica Gordana Muhtić** postavlja pitanja:

1. Prvo pitanje je vezano za plan uređenja stare gradske jezgre. Moram se vratiti na to pitanje zato što u svibnju 2019. smo obaviješteni da je u Gradsku upravu stigao radni prijedlog tog akta, dakle koje je radilo vanjska tijela, ja sam ga molila na uvid nisam ga mogla dobit iako sam obećala da ga neću dijeliti s javnošću. Istovremeno dok se taj akt ne donese imamo postavljanje rukohvata u Kalelargi za koje je sam autor projekta uređenja Kalelarge rekao da je katastrofalno i nakaradno rješenje i da zapravo jedino rješenje je uklanjanje tog kiča, uklanjanje samog rukohvata. Slično je rekla povjesničarka umjetnosti, jedino je zamjenik gradonačelnika zadovoljan s tim rješenjem za kojega ne znamo koliko je plaćeno, ali zasigurno nije onako kako bi trebalo biti zaista je narušilo izgled stare gradske jezgre.
2. Drugo pitanje je vezano uz, kasnije ćemo već u proračunu imati više o tome, ali zapravo projekt je nerazvrstanih cesta. Zanima me ako je moguće da mi taksativno navedete bar 10-ak ulica koje se planiraju raditi, a ja ću vam spomenuti jednu za koju građani već dvije pune godine mole da se nešto poduzme, ta ulica je mala, to je Ulica Kažimira Ljubića koja zapravo zaista se nalazi u centru grada i zaista zahtijeva sanaciju. Nisam htjela zamarati kolege vijećnike, ali imam i fotografije i zaista ta ulica ne liči ni na što, dakle najveće selo u Hrvatskoj ja mislim da ima malo bolju ulicu od ove kakva je naša Ulica Kažimira Ljubića.
3. Vezano je za akt koji je donesen i objavljen u Glasniku. Dakle naši građani znaju vjerojatno da sistematizaciju gradske uprave, odnosno Pravilnik o unutarnjem redu donosi gradonačelnik samostalno i u zadnjim izmjenama osim što su se mijenjali nekakvi uvjeti vezano za višeg savjetnika u Odjelu za društvene djelatnosti je osnovano i novo radno mjesto, dakle to je pomoćnik voditelja Odjela za komunalno i prometno redarstvo. Ja sam malo čitala tu odluku obzirom da imam nešto iskustva s izradom takvih akata i s obzirom na svoju struku ostalo mi je nejasno pa bih molila gradonačelnika da mi objasni kakao je uopće moguće da je donesena takva odluka o takvom radnom mjestu obzirom da je ono suprotno odluci Vlade o klasifikaciji radnih mjesta a osim toga nejasno mi je je jedan vrlo bitan element, a to je da voditelj odsjeka je osoba koja mora imati visoku stručnu spremu i koja zapravo rukovodi cijelim Odjelom, a onda je ovim novim radnim mjestom kako ste ga vi sad postavili u Pravilniku predviđeno da zamjenik te osobe koji istovremeno može obavljati veliki dio poslova samog voditelja Odsjeka ima srednju stručnu spremu. Maloprije sam čula gradonačelniče od vas tko je na tom radnom mjestu, nisam zaista znala, ali kako sam čitala sve ove glasnike tako mi je ova odluka upala u oko i eto molila bih da mi objasnite kako bar po mome tumačenju, a mislim i po tumačenju drugih tijela ako do toga dođe da će biti uočeno da je nažalost nastala nepravilnost, odnosno nezakonitost prilikom donošenja samog Pravilnika.

**Gradonačelnik Grada Makarske Jure Brkan** odgovara na postavljena pitanja:

1. Pravilnik o uređenju stare gradske jezgre u pravu ste nismo ga još donijeli, još se brusi, još se tu neki dodatni detalji trebaju dobro provjeriti. Ja se nadam u biti da će Gradsko ga vijeće usvojit u neko dogledno vrijeme, nadam se već na nekoj proljetnoj sjednici ovoga Gradskog vijeća jer volio bih i ja da ga donesemo što prije. E sada što se tiče rukohvata u Kalalargi, nisu u Kalelargi, nego u Prvosvibanjskoj, a da tu riješimo bilo kakvu mistifikaciju oko svega toga rukohvati su postavljeni na traženje građana koji žive u Prvosvibanjskoj ulici i držim da su dobra stvar jer su korisni i oni nisu ni skupi ni ovo ni ono. Ja iskreno zaboravio sam koliko koštaju, u peti mjesec čini mi se da smo ih naručili od Majka Lovrete, znači domaći proizvođač napravio 4 rukohvata čini mi se i postavili smo ih da naše starije sugrađanke mogu sigurnije učinit one skale. Nikakva mistifikacija. E sad one se ne sviđaju vama, one se nekome drugome sviđaju znači to je stvar o ukusu, pravilnika nema ga, ništa povrijedili nismo, znači oni su zabušeni u pod u kamene ploče stare od 2013. godine, znači nije to nekakva povijesna vrijednost. Gospodinu Jurčiću se ne sviđaju, a šta mu ja mogu, neka pita svoju mater koja je umirovljenica, koja tuda dnevno prolazi je li joj bolje da se može uvatit za lingeru ili nije i po buri i po kiši. Ja držim kao građanin grada Makarske koji shvaća starije osobe i pružamo im pomoć da mogu sigurnije učinit te skale. Ja držim da tu nema nikakve mistifikacije ni koliko su koštale ni išta. Imamo odjednom bunu veliku, ali ja sam spreman da će bune biti. Mi smo imali i bunu kad smo otvarali dječji vrtić, parkirali su kamion na vrata dječjeg vrtića. Šta god mi da napravimo, bune će bit. Nekome se sviđa, nekome se ne sviđa. Meni je samo bitno nismo naudili nikome, a nekome smo pomogli da sigurnije prođe priko tih skala i to je to. Što se tiče pravilnika, žao mi je što kasnimo, naš je propust, vjerujem da na jednoj od prvih idućih sjednica Gradskog vijeća da ćemo ih uskoro i dobit, međutim ne dam ići na rukohvate, taj rukohvat može sutra pomoć nekome da spasi glavu. Mi u Makarskoj imamo i veliku buru, mi u Makarskoj imamo i ljude koji su i ginuli zbog bure, a ja bih volio da ovi rukohvat pomogne nekome da se to ne desi više. A svima kojima se to ne sviđa neka u svojoj kući rade i stavljaju što god hoće i držu šta god hoće, dok ovo nije zabranjeno rukohvat će bit tamo. Koliko košta? Molio bih Antonija Zeca samo da, reka sam mu već neka pošalje račun u sve medije da se vidi da tu nema nikakve cijene ni špekulacije oko cijene.
2. Ulica Kažimira Ljubića, gospodin Ravlić čini mi se, zva je nekidan, čini mi se prije misec dana, nema ni misec. Ulica je u lošem stanju, nekoliko je ulica, možda i 10-ak ima ulica u gradu ako ne i više koje su možda i u gorem stanju od nje. Poslali smo odmah ljude na teren da vide u čemu je stvar, govorimo mahom o srušenom asfaltu. E sad mi imamo nekoliko i bivših iskustava sjetite se Ulice don Mihovila Glavinića, gospodin Bilić je tu on će se sjetit. Išli smo učinit dobro asfaltirali smo je na traženje građana i sada imamo imovinsko-pravni problem. Ja to ne želim uvući se ponovno u istu zamku nakon što su Neven i Frane bili na terenu poslali smo Radmana neka usnimi ulicu da vidimo šta je gradsko, šta je privatno, šta ćemo mi asfaltirat, šta nećemo. S druge strane ukazuje iskustvo, a Frane i Neven to potvrđuju ako asfaltiramo od zida do zida trenutno, probit će bujična voda odmah susjedu doli 50 metar niže. Nismo htjeli to napraviti, studiozno smo pristupili, čovik je otiša đeometar da je usnimi da vidimo šta je gradsko, šta je gradsko to ćemo uredit i najvjerojatnije sa oborinskom kanalizacijom, moramo bar 2 slivnika stavit u nju da pokupe vodu da ne bi poplivalo negdi drugo. Kao što je Ulica don Kažimira Ljubića imamo i veliki problem u Ulici Put Moče, evo ako Bog da usvojit ćemo konačno i UPU Moča i onda ćemo pristupit njenom uređenju. Nekoliko ulica pogotovo u ovome dijelu znači Vrpolje, Bidol gori na vrhu moramo to uredit. Ima puno tih nerazvrstanih ulica koje ćemo rješavati u idućoj godini. Plan otvaramo kako imamo dostupna sredstva i kako imamo dostupne imovinsko-pravno riješene situacije jer znate da moramo to pazit, mi ćemo danas nešto asfaltirat sutra će netko na to se nakačit niste smjeli vamo, tamo. Ali nadam se da ćemo znači Kažimira Ljubića ona je u programu i bit će uskoro riješena na najbolji mogući način.
3. Kako smo dobili pomoćnika voditelja odijela? Znači nema mistifikacije radi se o Siniši Mračeviću, dugogodišnjem djelatniku Makarskog redarstva. Mi imamo voditeljicu redarstva koja radi na 4 sata dnevno, voditeljica redarstva je izabrana nekad prije i ona ima pravo da radi 4 sata na dan, svih ostalih sati na dan mi nemamo nikoga tko nju zamjenjuje, a gospodin Mračević radi tu puno radno vrijeme i nekako je bilo u biti da mu se da titula da u odsustvu voditeljice redarstva ipak ima netko tko ima čin viši tko može vodit. Ja nisam pravnik, ali odluku o tome su pisali pravnici i ja vjerujem da je ona u skladu i sa zakonom i sa svim tu je i pročelnik Matko Lovreta koji je direktno nadređen svima njima i voditelju redarstva. Ja vjerujem da je odluka u sladu sa zakonom i dapače ja kao gradonačelnik i mojim zamjenicima je vrlo korisna. Znači ja kad tribam znati informaciju sa terena povratnu ne mogu je dobit od voditeljice jer nije tu, ali mogu od njenoga pomoćnika i držim da je to sasvim u redu. Da li je pravno? Ja koliko znam sve je pravno čisto, znači jedan čovjek koji je dosad bio zaposlen sada je dobio u biti malo odgovorniju dužnost i to je to.

**Vijećnica Gordana Muhtić** komentira odgovore:

1. Dakle uopće mi nije bitno tko radi na radnom mjestu, gospodina Mračevića poznajem i cijenim u svakom slučaju, međutim meni se kao pravnici čini da u ovom slučaju je problem što i u opisu radnog mjesta stoji da bi on trebao zamjenjivati voditelja odsjeka u ovom slučaju je to igrom slučaja voditeljica. Dakle nije mi jasno kako netko sa srednjom stručnom spremom može zamjenjivati i obavljati veliki dio poslova radnog mjesta za kojega je predviđena visoka stručna sprema, zato sam vas ovo je dobronamjerno upozorenje da provjerite, a to što gospođa radi na pola radnog vremena ako ima zakonsko pravo dapače neka to pravo naravno može i treba iskoristiti pogotovo ako joj je potrebno, ali u svakom slučaju vi možete naći zamjenu, ali onda je pitanje kakva je ta zamjena trebala bit po stručnoj spremi. Dakle jedino tu je meni u ovome trenutku sporno i mislim da to trebate pogledati.
2. Hvala za Kažimira Ljubića i ostale ulice.
3. Što se tiče rukohvata u ovome slučaju, nitko vam nije rekao da rukohvat ne treba i da nije trebalo osigurati zapravo protočnost i sigurnost građana međutim pitanje je načina na koji je to riješeno. Dakle ne može se problemi rješavati na način da stihijski se postavi ograda, postavi se stup, postavi se bilo što drugo, a da se zapravo ne poštuje i prostorne cjeline i arhitektonska pravila i zapravo u ovome slučaju i estetska vrijednost same lokacije na koju je objekt postavljen. Možete mi dostaviti u pisanom obliku koliko je zapravo bila cijena izrade tog rukohvata, ali onda bih vas molila da gospodina Zeca podsjetite da mi je ostao dužan pisani odgovor na pitanje o šumici i naplati parkinga, odnosno podacima o tome. A kad već nabrajamo što ste mi ostali dužni onda ste mi ostali dužni i sa prošle sjednice vezano za izvješće Komunalca o postotku i ukupnoj količini otpada koji se razdvaja i reciklira. Dakle pohvalili ste se da ste najbolji u županiji, ali ste zaboravili reći da je naša županija najgora u Hrvatskoj, dakle ne vjerujem da su to neki baš najbolji brojevi, ali ja bih voljela znati u postotku i u ukupnom iznosu. Eto ta dva dopuna, a ja zahvaljujem na odgovorima.

**Vijećnik Sretan Glavičić** postavlja pitanja:

Prije postavljanja 3 pitanja moram opet izraziti nezadovoljstvo sa odgovorom kojega sam dobio, a i kolega prije mene je spomenio, gdje sam tražio na pretprošloj sjednici pa sam na intervenciju gradonačelnika dobio danas, dobili smo svi vijećnici odgovore, a moje pitanje je bilo da dobijemo informaciju o upravnim postupcima i naplaćenim kaznama o nepoštivanju odluke o dozvoljenom vremenu radova u turističkoj sezoni. Iz ovoga dopisa kojega smo dobili tu ne možemo iščitati, ne možemo vidjeti i dobiti odgovor na to moje pitanje. Tako bih molio da se ponovi da nam decidirano i konkretno na ovo pitanje daju povratnu informaciju. Također moram izraziti još nezadovoljstvo na neodgovoreno moje pitanje na zadnjoj sjednici gdje je gradonačelnik javno ispred sviju nas izvijestio da će njegov odjel mi odgovorit na zatraženo pitanje o Turističkoj zajednici jer sam postavio i zatražio informaciju koliko Turistička zajednica duguje Gradu po pitanju zakonskih obaveza prema lokalnoj zajednici, kolika su dugovanja Turističke zajednice prema Gradu za najam prostora na Sportskome centru, evo opet se to nije desilo gradonačelniče ne znam zašto, nadam se da ćete mi odgovorit i molio bih da požurite, odnosno da svoje kolegice u službi i kolege da do sljedeće sjednice na ta pitanja odgovoru jer nam je to vrlo interesantna tema da bi dobili uopće predodžbu na koji način Turistička zajednica funkcionira, u kojem je stanju sada što se tiče financijskog stanja.

1. Prvo pitanje se odnosi na to da se već godinama dešava na predjelu Cvitačke, Ramova, radovi koji nisu predviđeni zakonskim odlukama, odnosno nemaju građevinske dozvole, interesantno je da Gradska uprava godinama o tome šuti. Mene interesira, mi smo svjedoci i ove godine, što je nastavak svega ovoga što sam naveo, na jednome dijelu cirka 30-ak metara na predjelu Cvitačke da se opet rade neki radovi, dižu se zidovi, širu se potencijalno naoko bi se moglo reći štekati za budući kafić, restoran koji će tu biti. Pa me interesira, gradonačelniče, prema informacijama koje imamo čak Lučka uprava bila nazočna tu, ali očito nije uspjela postići ništa i dalje se vršu radovi pa me interesira da li ste išta poduzeli po tom pitanju, da li znate, znamo koji je to građevinar koji vrši te radove i da li su redari izvršili uvid i napravili neki postupak i ima li mogućnosti da se spriječi ta dalja devastacija tog prostora jer na taj način svake godine malo pomalo će se taj cijeli predio Cvitačke, Ramove, dovesti u situaciju da će biti jedna totalno bespravna izgradnja i da to više nitko neće moći dovesti u red.
2. Drugo pitanje je također sličnoga karaktera odnosi se na novogradnju, koja niče na Kuku, koja je već u zamakloj fazi i svjedoci smo svi da uz glavnu prometnicu među nama poznatu kao magistrala je nikao jedan zid u neposrednoj blizini pa me interesira da li imate podatke da li je to u sladu sa dozvolom građevinskom i na koji način će se tu riješiti prometni problem jer sve građevine koje su se radile do sada manje-više uz samu cestu su se radile na taj način da je ostavljeno dovoljno mjesta da se može napraviti dodatna mogućnost za skretanje na takvu vrstu lokacija. Samim tim ovaj zid je toliko blizu da došlo je u pitanje da se neće moći normalno vršiti komunikaciju prostora na tom dijelu, očito da će trebat tu skretat, tu su dosta velike građevine predviđene, koje će sigurno bit u neku turističku svrhu.
3. U zadnjem službenom glasniku objavljene su dvije odluke Porezne uprave Ministarstva financija, koje su temeljem prava nadzora donijeli odluku kojom se obustavljaju od primjene Odluke o djelomičnom oslobađanju od plaćanja poreza na javne površine koju je donijelo naše Gradsko vijeće u svibnju kao i obustavu Odluke o rasterećenju od plaćanja poreza na javne površine iz srpnja, koju smo donijeli isto mi. Zanima me što ove odluke Ministarstva financija konkretno znače za sve obveznike koji su očekivali oslobađanje dijela troškova? Hoće li u konačnici oni biti rasterećeni ili to neće biti moguće? Veliki broj zainteresiranih subjekata me tokom jutra zamolio da to pitam jer ta informacija koliko sam znam nije službeno od strane Grada objavljena pa vas molim da nam dadete informaciju da bi šira javnost znala o čemu se radi.

**Gradonačelnik Grada Makarske Jure Brkan** odgovara na postavljena pitanja:

Žao mi je što nije zadovoljan sa odgovorima koje smo mu dali sa prošle sjednice jer ja ponovno čitam odgovor, ja vidim točno koliko je upravnih postupaka, koliko je rješenja o privremenoj zabrani izdato, vidim koliko je puta sankcionirano zbog remećenja javnog reda i mira, vidim koliko je pokušaja po osnovi zabrane prometovanja parkiranih motornih vozila, žao mi je što nije pokušat ćemo bolje. A što se tiče Turističke zajednice, evo ja sam mislio da su financije dale odgovor, očigledno nisu, nećete trebat čekat drugu sjednicu.

1. Radovi na Cvitački ako govorimo o istoj stvari, govorimo o radovima zapadno od hotela Romane prije Cvitačke. Redari čim su utvrdili da su radovi pokrenuli su sve moguće postupke koji trebaju da se prvo zaustavi ta izgradnja i da se ukloni. Dobili smo čak i odgovor od Lučke kapetanije, jest ovako je njihova nadležnost, nije njihova nadležnost. A kad se koristi sve pravne resurse da se to zaustavi ima načina, čak u biti ne znam ni ja kojom formom redarstvo je tu dvojilo šta je nadležno, šta nije, znači baš im je rečeno pošto poto zaustavit to, imaju to i napismeno. Tko je izvođač, tko je investitor? Tko je da je, ilegalan je i to triba uklonit.
2. Drugo, Kuk novogradnja, e sad ja stvarno ne znam za taj zid uz cestu. Ne znam točno lokaciju gdje ste mislili. U smjeru Splita sa live strane? Ali svakako ne znam nisam vidio taj zid, poslat ću redare onda danas da odmah vidu, da vidimo o čemu se radi. a vi ako bi mogli samo malo pojasnit poslije na koju stranu gleda taj zid ja ga nisam skužio. Odmah tamo idu redari da vide da li ima dozvola, je li u skladu sa dozvolom, stvarno ne znam o čemu se radi.
3. Što se tiče poreznih odluka i šta znači za naše porezne obveznike. Rekli ste nije službeno objavljeno. Jest, službeno je objavljeno u glasniku. One se odnose na to da odluke koje smo mi donosili od petog mjeseca kroz tri sjednice Gradskog vijeća ne smijemo samo više ponavljat. One su napravljene, konzumirane, svi koji su se prijavili na ove naše mjere koje smo mi donijeli u skladu s tim su već odobreni, samo u 2021. nažalost ne smijemo ponavljat, morat ćemo naći zajednički neko novo rješenje. Jedno od rješenja je izmjena ovoga zakona, u biti izmjena grupa zakona o gradskim porezima, konkretno Poreza na korištenje javno-prometnih površina koji je već sada prejudicirao smanjenje 25 % u 2021. godini vis-a-vis COVID mjera i pandemije. Po tumačenju u biti Odjela za komunalne djelatnosti mi nismo u nikakvim sankcijama, mjere koje smo donijeli samo više ne smijemo ponavljat u narednoj godini, a svi korisnici koji su aplicirali koji ispunjavaju uvjete već je sve to forma zadovoljena.

**Vijećnik Sretan Glavičić** komentira odgovor:

Super sam zadovoljan, samo bih htio napomenuti znači da li je to jedan dio zida ili terase to se treba vidjeti na licu mjesta, to je od Kuka kad idemo prema Makarskoj odmah s desne strane. Znači od staroga Kuka prema Makarskoj odmah s desne strane to je objekt koji je nikao ispod magistrale. Druga stvar očito da kolega Siniša i ja imamo isto mišljenje po pitanju ovoga odgovora. Ovdje se vidi da su napravljena 17 pokrenutih postupaka, međutim ne vidi se koji su od tih postupaka bili u ovome periodu kad su bili zabranjeni radovi i u postupcima da li je išta naplaćeno pa molim da se to razjasni i molio bih vas još oko troškova, odnosno dugovanja što ste mi obećali da će doći prije sjednice, a ovo drugo se zahvaljujem.

**Vijećnica Jagoda Martić** postavlja pitanja:

1. U kojoj je fazi izrada gradske Strategije za izjednačavanje osoba s invaliditetom i hoće li ona uskoro ugledati svjetlo, odnosno hoće li uskoro doći na Gradsko vijeće na usvajanje. Naime nacionalna strategija je donesena još u travnju 2017. godine i na temelju tog dokumenta smo mi trebali izradit našu lokalnu strategiju. Samo da podsjetim u više navrata smo ukazivali na potrebu njenog donošenja kao i uspostavljanje čitavog niza novih mjera uključujući stipendije za studente s invaliditetom, iscrtavanje parkirnih mjesta odgovarajućih dimenzija, nastavak prilagodbe zgrada, kao i da konačno krene izgradnja kuće Sunca koja je evo nažalost kao što možemo vidjeti iz proračuna koji nam se danas predlaže je čini mi se potpuno zanemarena. Naime ne kažem da se u gradu oko problema invalida, osoba s invaliditetom, ništa ne radi, ali je činjenica da zapravo nema sustavnog rješenja. Svi ti problemi s kojima se susreću naši sugrađani koji spadaju u kategoriju osoba s invaliditetom trebali bi sadržavat u takvom jednom dokumentu i onda bi na temelju toga bi se svi ovi problemi mogli puno učinkovitije i sustavnije rješavat.
2. Na prošloj sjednici Gradskog vijeća razgovarali smo o problemima funkcioniranja Doma zdravlja, preciznije rečeno razgovarali smo o funkcioniranju ili bolje rečeno nefunkcioniranju rendgena, o potrebi slanja krvi na specijalističke pretrage u Split i o financiranju Tima 2 Hitne pomoći. Nekoliko dana nakon, poslije, naše sjednice održala se sjednica Županijske skupštine i sve te naše probleme i sve ono o čemu smo razgovarali na našem Gradskom vijeću iznio je županijski vijećnik Igor Batošić. Dobio je sljedeće odgovore, nema tko zamijeniti zaposlenika na rendgenu to je problem u cijeloj županiji, krvni nalazi za specijalističke preglede bi trebali stizati elektronski postepeno će se uvoditi i dogovoren je sastanak s načelnicima kako bi se riješio problem financiranja Hitne pomoći. Dva mjeseca nakon toga ponovno imamo situaciju da rendgen ne radi zbog korištenja godišnjeg odmora djelatnice i sada se ravnatelj Doma zdravlja gospodin Rađa maltene iščuđava nad tom situacijom i između ostalog kaže da u kojem slučaju na RTG odjelu nema inženjerke ne bi se mogao radit rendgen niti mamografija, možda mi to ne znamo. I sad kaže dalje ja to neću dopustiti i u Makarsku ću poslati inženjera iz KBC-a Split tako da će i taj problem biti riješen. Neću sad uopće ulaziti u kontradiktornost njegove prve i druge izjave vezane za probleme rendgena i njegovo neznanje o korištenju godišnjih odmora djelatnika Doma zdravlja jer bi nas to daleko odvelo, zanima me samo da li imate ikakvih saznanja da se pitanje zamjene riješilo? Što se tiče uzimanja krvi u Makarskoj i slanja na specijalističke pretrage u Split malo sam se raspitala kako se taj problem rješava u drugim sredinama. Pa tako, npr. u Pločama, koje usput budi rečeno imaju svoj Dom zdravlja se bez problema krv uzima u ambulantama u Domu zdravlja, šalje u bolnicu u Dubrovnik i nalazi se dostavljaju liječnicima koji su napisali uputnicu, znači koji su pacijenta i uputili na te pretrage. A kao što vidimo doktoru Rađi je tu najveći problem kako dostavljati nalaze pa kako kaže to će se postepeno uvodit. Mislim da nije tužno ovakve izjave bilo bi smiješno. Ali ima i dobrih vijesti pa evo tako po mojim saznanjima jučer je bila Županijska skupština, usvojen je rebalans proračuna kojim su osigurana 100.000,00 kuna za dodatni tim Hitnoj, a u planu je za iduću godinu isti taj iznos, znači planira se potpomaganje našeg dodatnog tima, a planirana je i nabavka dodatne neke opreme za RTG i ultrazvuk i to baš izrijekom mi je rečeno za radiologiju u Makarskoj. Da li iz toga možemo zaključiti da se pitanje opstanka drugog tima na Hitnoj pomoći riješilo i da je taj problem stavljen sada, odnosno da više tog problema neće biti? Još samo možda da konstatiram nabavka nove opreme naravno da nas veseli, ali ima i loših stvari, a to je način na koji se Dom zdravlja održava, evo imali smo priliku ponovno sad kada su bile ove kiše vidjeti da prokišnjava zgrada nažalost na sve strane.
3. Odnosi se na gradnju u Ulici Ante Starčevića, znači gradnja one zgrade na početku onog niza povezanih kuća gdje za potrebe izgradnje tog stambenog objekta je nesta zapravo cijeli nogostup, jednostavno ga nema, sad su ploče stavljene na onaj travnati dio i to čini mi se dosta nespretno, onako po mraku nije baš jednostavno hodat, odnosno mora se dobro gledat. Mene zanima da li je to rađeno u dogovoru sa Gradom i što to znači, da li će se taj nogostup vratit jer nažalost u Makarskoj već imamo situaciju, imamo iskustva da pojedini investitori, graditelji uzurpiraju dio naših javnih površina, odnosno pločnika?

**Gradonačelnik Grada Makarske Jure Brkan** odgovara na postavljena pitanja:

Ja bih zamolio gospođu Martić ako može ponovit u Ulici Ante Starčevića, prekinulo mi je bilo, nisam dobro čuo di je taj nogostup sada poremećen u Ante Starčevića?

**Vijećnica Jagoda Martić** dodatno pojašnjava pitanje:

To vam je Ulica Ante Starčevića kad dođete do jednog niza zgrada, praktički ajmo reći na mostu, preko puta mosta.

**Gradonačelnik Grada Makarske Jure Brkan** odgovara na postavljena pitanja:

1. Ok jer imamo tamo naprijed još jednu građevinu kod Jeny restorana, zato sam pitao di. Znači ovo je na mostu nasuprot mosta. Evo odmah da odgovorim šta god su oni takli, znači tu je bila postojeća kuća, tu kuću je investitor srušio i radi novu, ali u postojećim gabaritima. Tu je definiran nogostup i nogostup je na Gradu Makarskoj. Ukoliko je trenutno onemogućeno prohodavanje nogostupom redari su bili dužni to evidentirat, izmjeriti površinu i naplatiti korištenje javno-prometne površine. To vam je praksa uvijek u gradu i ono nakon završetka radova čovjek će dobiti račun da plati korištenje javno-prometne površine i mora vratit sve u prvobitno stanje. To je inače praksa svugdi nije to samo moja praksa, ta je praksa oduvik bila i mogu još jednom skrenit pozornost redarima da im to ne bi uteklo. To je konkretan odgovor na treće pitanje.
2. Dom zdravlja. Vi ste govorili sad o kadrovima. Gledajte, mi imamo daleko većih problema u Domu zdravlja. Jeste vidili sada ove bujice i kiše što su došle, poplivala je kotlovnica, izbio je potok negdi ima metar vode u kotlovnici. Zbog toga što je poplivala kotlovnica ne može s koristit, nema ni grijanja u Domu zdravlja. Doli toči di je dispanzer bio di je zubna ordinacija sa svih strana, a odmah smo reagirali, odmah sam zvao Rađu. Rađa je slao svog meštra kućnoga, meštar je dovodio radnike koji su izvodili radove prije godinu dana da vide u biti u čemu je stvar. Na zgradi samoj ima puno tehničkih problema koji se mogu otkloniti. Tehničke probleme je najlakše otklonit, treba uložit novce, novčana sredstva i stručni rad i uklonit jednom zauvijek te probleme. Što se samih kadrova tiče svi znate da je problem. Ja mogu biti zadovoljan samo s time što on adekvatno zamijeni već kada netko ode na godišnji odmor, ali to nije nikakva pohvala, to je u svakom poduzeću normalna stvar. Sad jednom mi se moramo ovdje naučit ako je netko otišao na bolovanje ili godišnji tko će ga mijenjat. Držim da je konačno došlo, mislim više ja jedino bi trebalo napravit po meni ono što smo zajednički donijeli i radili na tome izvuć Dom zdravlja i vratiti ga Gradu. Pod broj jedan osigurat financiranje znači da se sredstva HZZO-a koja uplaćuje se sad u županijski Dom zdravlja ugovorom bude definirano da će dobivati makarski Dom zdravlja pod broj jedan, nakon toga ići na izdvajanje Doma zdravlja pošto poto jer ovo je sada više muka i igra bez granica. Jednu rupu zakrpimo, druga se otvori, a to jednostavno, imam osjećaj da smo daleko od oltara, nažalost, ali tako izgleda. Da smo Dom zdravlja unutar nekakvog splitskog područja čini mi se da bi bili u puno boljem stanju nego što smo ovdje doli na Makarskoj rivijeri. Je li to tako jednostavno četiri godine mojeg mandata što imam, a vidim i prije da je bilo ide to naprid, ali to je sve puževim korakom, da li ćemo bit pametniji i učinit nešto brže nekako držim da nam je puno više stalo svima i da bi mogli puno prije reagirat, a ne reakcija se odvija zakupnici ili liječnici zovu ravnateljstvo, ravnateljstvo se odazove peti dan. Da se vrati ravnatelj u Makarsku, ravnatelj bi bio dužan da to brže rješava. Ja vam kažem, vi ste pitali da li se zamjena za rendgen riješila, ja vjerujem da jeste jer radi, ali iskreno ne da mi se, više ne mogu o tome mislit na taj način jer ne mogu upravit s time. S druge strane ovo što je tim T2 ušao u rebalans proračuna županijskog i ubačen u proračun za iduću godinu ja vjerujem da jest jer kao što znate cili tim košta napamet govorim 1.800.000,00 kuna, sad karikiram ovo s brojkama, ali ovo su odnosi od tih 1.800.000, 600.000 snosi HZO, to je onih pola godine što ga ima ljetnu sezonu, ovaj ostatak smo namirivali dogovor je bio 500.000 Grad Makarska, 300.000 da da Županija i 500.000 ostalih 5 općina s Makarske rivijere. Ovaj put je bilo upitno tih 5 općina s Makarske rivijere. Nakon razgovora sa županom i sa svima oni su ispoštovali 400.000, a rebalansom je još ovih 100.000 županija dobacila. E sad sve je to skupa prebačeno već i za iduću godinu tako da držim da je tim T2 financijski osiguran da bude u Makarskoj.
3. Što se tiče Strategije osoba s invaliditetom ja bih molio dogradonačelnika Nemčića ako može on da odgovori na to pitanje.

**Zamjenik gradonačelnika Grada Makarske Dražen Nemčić** odgovara na postavljeno pitanje:

1. Gradska Strategija izjednačavanja mogućnosti osoba s invaliditetom je pokrenuta, međutim ovako bit ću iskren što naravno i moram, zapela je na Odboru. Nema nekih velikih izmjena što se tiče same strategije barem nacionalne, ona je promijenjena tri eventualno četiri točke i praktički u svim ovim dijelovima onima, u onima u kojima nije izvršena mogla bi biti nastavljena. Ja sam sa pročelnikom društvenih djelatnosti, od pročelnika za društvene djelatnosti sam inzistirao da se pokrene čisto da bi imali kao normalno eventualno podlogu za javljanje na EU natječaje, ali naravno da bi isto tako imali na jednome mjestu jedan strateški, jedan dokument koji bi zapravo pokazivao smjer u kojemu Grad Makarska mora ići, u kojem smjeru mora svoja proračunska sredstva i sve ostale resurse ulagati da bi se izjednačile mogućnosti svih osoba s invaliditetom. Međutim evo bez obzira na to što nije donešena evo kao što ste već sami rekli mi i dalje radimo na tome, od Kuće Sunca, bili smo partneri u Športskome impulsu koja je nositelj bila Zajednica sportova, radi se na prilagođavanju nogostupa pristupu invalidskim kolicima i svim ostalim stvarima koje možemo ovako što se kaže odraditi, a da nisu sistematske i ne zahtijevaju neke veće intervencije ili veća sredstva. Ja vam evo mogu obećat da ću sa pročelnikom i sa Odborom vidit čim dopuste mogućnosti da se Odbor može sastati da vidimo, da napravimo tu strategiju koja kažem vam da će bit isto tako bitna i za participiranje koliko u nacionalnim natječajima toliko natječajima u EU fondovima, ali i za sve ostale unapređenje života osoba s invaliditetom u našem gradu.

**Vijećnica Jagoda Martić** komentira odgovore.

1. Zato mi u više navrata smo inzistirali da se taj dokument donese jer Makarska je već imala strategiju. Znači trebalo ju je, i tu nema puno posla, trebalo ju je samo prilagodit novonastalim uvjetima koje je nacionalna strategija izmijenila, a mislim da je to dokument koji bi zasigurno Gradu olakšao i na neki način moglo bi se puno sustavnije rješavat ta problematika i kao što gospodin Nemčić kaže olakšalo bi nam i za prijavljivanje na natječaje.
2. Što se tiče ovog odgovora šta mi je gospodin gradonačelnik dao tu se apsolutno slažem s onom njegovom konstatacijom jer sve ovo što ja pitam znam da je više i njemu mrsko odgovarat, isto tako je i meni mrsko postavljat ta pitanja, ali to je naprosto nešto gdje, mislim da Makarska takav tretman ne zaslužuje. Meni se čini da se mijenjaju ravnatelji Doma zdravlja, ali odnos prema Makarskoj i dalje je nekakva konstanta, odnosno i dalje je taj odnos maćehinski. Da li je to zato što smo negdje na kraju čitavog tog lanca, ne znam, ne mogu dokučit zbog čega je takav stav jer na kraju krajeva Makarska je veliko, ako ćemo govorit turističko središte i nisam bez veze napomenula kad sam govorila o Pločama, znači Ploče imaju svoj Dom zdravlja i tu se problemi rješavaju se bez ikakvih problema. Na kraju krajeva evo i Grad je vidim u proračunu što je apsolutno za pohvalit osigurao sredstva za dodatne liječnike koji onda rade ultrazvuk na rendgenu. Ali to nije nekakva nadogradnja standarda, ultrazvuk je nešto što u paketu primarne zdravstvene zaštite pacijentima pripada. Znači Grad s obzirom da nemamo drugu mogućnost financira nešto što nam tako i tako pripada. Kad bi mi imali normalno funkcioniranje Doma zdravlja, odnosno kad bi imali one kadrove koji nam trebaju onda bi se ta sredstva mogla nekako negdje drugo možda pametnije utrošiti, odnosno utrošit zaista za nekakvu nadogradnju standarda u pružanju zdravstvene zaštite i mislim da je to, ovo nam sve samo zapravo pokazuje da i dalje moramo ustrajat na onome o čemu već godinama govorim a to je da dobijemo svoj Dom zdravlja, odnosno da se on izdvoji iz Županijskog doma zdravlja.

**Vijećnica Hloverka Novak Srzić** postavlja pitanje:

1. Zapravo gospođa Martić me u jednom dijelu glede Doma zdravlja preduhitrila, ali ovaj odgovor gradonačelnika da ćemo se nastaviti boriti za izdvajanje iz Županijskog doma zdravlja za naš Makarski dom zdravlja je jedna izvanredna vijest. Zahvaljujem gradonačelniku što će nastaviti tu politiku borbe za makarski Dom zdravlja. Ja bih mogla samo reći s obzirom na ovo što sada vidim što se događa da se nastavlja zapravo politika kako sam ja to nekada zvala zloglasnog doktora Petrica koji je prema makarskom Domu zdravlja napravio veliku štetu. U nekoj osobnoj čak borbi tražili smo podatke koliko ovdje Makaranima i Makarskoj rivijeri pripadaju novaca od osiguranika. Tu brojku, taj podatak nikad nismo mogli dobit i to govori o nečemu što nije u redu. Ja predlažem da Gradsko vijeće službeno od Ministarstva zdravstva zatraži taj podatak kako bismo mogli bolji plan i mi napraviti glede budućnosti Makarskog doma zdravlja.

**Gradonačelnik Grada Makarske Jure Brkan** odgovara na postavljeno pitanje:

1. Znači nismo mi nikad pristali radit na tome da Makarska se izdvoji iz sustava i da dobije svoj novac natrag, ali nećemo ga bez novca. Vrlo jednostavno nećemo mi uzeti Dom zdravlja zgradu kao zgradu koju smo rekli da je puna rupa i propusta, a bez načina da mi te rupe i propuste zakrpimo. Nama je interes pod broj jedan osigurati stabilno financiranje Doma zdravlja od HZZO-a, a onda normalno preuzeti upravljanje. Jer ne smijemo doći u rizik, možda bi se netko tome i obradovao, eto vama rashodi, a mi ćemo uzeti prihode. Jednostavno radimo na tome da osiguramo sve stvari i da u pravom momentu u biti kad budemo što prije stekli se uvjeti, a držim da ako je čovjek iz Makarske bilo liječnik, bilo ravnatelj puno će bolje reagirati na aktualnu situaciju u Domu zdravlja nego kada dolazi iz Splita ili nekih drugih dijelova naše županije.

**Vijećnik Milan Grbavac** postavlja pitanja:

1. Nogostupi su nam puni auta. Izvođači radova parkiraju svoja osobna auta na mjestima gdje izvode radove, to je Lištun, Pošta, Trg Tina Ujevića su krcati autima privatnim. Sad kad imamo prometne redare kad će počet kažnjavanje takvih auta izvođača radova koji drže svoja osobna auta? To imate primjer kod Pošte, Lištunu, svugdi.
2. Nesavjesni vlasnici pasa puštaju svoje ljubimce da vrše nuždu po šetnicama, to ostavljaju ne kupeći uopće i odlažu na to određena mjesta. Puštaju pase bez povodca na šetnicama i bez nadzora i to pasmine pasa koje su po zakonu smatraju i moraju imati i košare i povodac. Koliko je napisano takvih kazni za nepoštivanje propisa pokupljanja, ajmo reći fekalija sa šetnica?
3. To je pristup invalidskim kolicima na šetnice. Na dosta mista grad je dobro uređen, međutim imamo na mistima koje baš bi potrebno bili pristup invalidskim kolicima to je kod kolodvora. Nogostup je povišen iznad razine ceste najmanje 25 centimetara tako da je teško, skoro nikako nije izvodljivo da se invalidska kolica siđu sa nogostupa doli. To vam je primjer kod kolodvora ako hoćete velik i dobar primjer imate pristup preko pješačkog kojim se mogu popet kolica ali nemaju di sići. Trebalo je malo ta strateška mista u gradu obići i napraviti pristup.

**Gradonačelnik Grada Makarske Jure Brkan** odgovara na postavljena pitanja:

1. Što se tiče auta na nogostupu, posebice izvođača radova, zloupotrebljavaju to je istina. Zloupotrebljava se u puno navrata. Naši i kažnjavaju, krene se normalno prvo sa upozorenjem makni auto ako ne i kažnjava se. Koliko točno? Ne znam. Mogu vidit, mogu provjeriti, mogu vam dat pismeni odgovor, ali da ima zloupotreba ima. Jer ono ko ja tu radim nema problema, ljudi ga pustu, pogotovo na Trg Tina Ujevića, znači čovik obnavlja kuću, dnevno dolazi nekoliko takvih zahtjeva u ovome periodu, stupić se spusti, međutim na kraju taj stupić ostane u biti da bi on imao di svoje privatno auto parkirat, a ne građevinsko koje mu je potrebno u tome momentu. Ima zloupotrebljavanja, ima i kažnjavanja, koliko točno to ću vam napismeno javit.
2. Psi i nužda na šetnicama, koliko je kazni napisano? Isto bih vas zamolio da vam odgovorim napismeno. Mi smo shvatili da je to jedan veliki problem. Mi smo čak i dvojicu redara, ne mogu reći da smo ih uputili, ali dvojica redara baš rade na ovim problemima. Prije par dana mi smo imali dva pitbul terijera koja su utekla i hodala po cilom gradu, to je bila cili dan potraga. Našli smo ih hvala Bogu, kažnjen je i vlasnik i sve ostalo. jučer na biltenu izlazi ponovno da njemački vučjak šeta bez povodca rivom, ljudi prijavljuju prolaznici da ga je gospodar pustio. To je stvarno problem koji inzistira na pojačani nadzor gradskoga redarstva i pojačane ovlasti gradskog redarstva. Tako da smo dodijelili dva gradska redara da isključivo se time bave onoliko koliko nam je to zakon dopustio tako da ja vjerujem da će i tih pojavnosti biti što manje što se tiče i auta jer će prometno redarstvo obavljat svoj posal, a i ovo psi ako netko plati 2-3 kazne zaredom sigurno ga neće pustit i četvrti put.
3. Što se tiče pristupa šetnici, hvala puno. Evo sad ste rekli kod kolodvora ja ću odmah to poslat poruku neka riješi invalidski pristup na nogostupu kod kolodvora. Gdje god mi vidimo i skužimo da u biti je otežani pristup invalidima, mi odmah to ispravljamo.

**Vijećnik Marko Raos** postavlja pitanja:

1. Obzirom da smo svi svjedoci devastacije dalje građevinskog područja grada Makarske pitanje glasi da bi ipak nešto napravili da bi zaustavili ovo šta je *de facto* uništeno kad ćemo počet, odnosno kad ćemo doniti odluku na Gradsko vijeće o izradi GUP-a jer GUP je osnovni dokument po kojem bi se zaštitio dio predviđenoga žutoga zemljišta, predvidile se zelene površine, predvidila se dječja igrališta, predvidila se kompletna infrastruktura sa prometnicama itd. Prema tome jedini zadatak naš nakon Prostornog plana koji smo usvojili na koji je bilo i dosta kritika itd., međutim to nije bitno, mislim kao struka je potrebno doniti GUP, a poslije kad donesemo GUP idemo dalje sa izradom DPU-a i UPU-a kako bi što više zaštitili i omogućili normalnu gradnju obzirom na veliki broj dolaska mnogih ljudi iz Bosne i Hercegovine i intenzivnu gradnju sve skupa opterećujemo i infrastrukturu i prometnice itd**.**
2. Studija prometa rečeno je da je u izradi. Ovo je *de facto* zadnja 4-5 mjeseci do gotovog ovog mandata, šta je sa studijom prometa za grad Makarsku?
3. Podržao bih gospođu Martić vezano za Dom zdravlja, međutim čudim se da nema jedan pravi odgovor. Mislim da pravi odgovor leži u ovomu, naš premijer je djelomično Makaranin, ministar Beroš je susjed preko puta, triba pod hitno organizirat sastanak s premijerom, pozvati gospodina Petrica i Rađu ako su oni ti koji mute i stvaraju probleme Domu zdravlja Makarska to se može lako za stolom u premijera riješit. Pazite, Makarska svakim danom postaje sve veća i veća. Bolest je sve veća i prisutnost građana u Domu zdravlja je mahom velika. Mi ne možemo odolit bez Doma zdravlja, ovo šta je gospođa Martić govorila je ono šta je činjenično stanje. Sad ste vidili od kad je korona koliki su redovi vani, koliki su redovi unutra. Pojedine ljude u lancunima nose sa stacionara, zašto? Zato što su ljudi napravili izvana fasadu, oprali novac, uništili jedan od odjela to je rodilište bez kojega je Makarska ostala, a sve veći broj je mladosti koji doseljava u grad Makarsku. Prema tome mislim da je jedino i bitno sastanak s premijerom i ministrom. Obzirom da je naš gradonačelnik prisutan u Zagrebu sve češće i češće mislim da nije problem organizirat taj sastanak i da se to pitanje u najkraćem vremenu riješi.

**Gradonačelnik Grada Makarske Jure Brkan** odgovara na postavljena pitanja:

1. Znači kada donosimo s odlukom izrade GUP-a. Pa isto kao što sam rekao već smo pričali o tome na zadnjoj sjednici. Mi namjeravamo svakako pokrenuti i nove izmjene i dopune Prostornoga plana, a da li je to izrada GUP-a ili koji je to bitniji dokument držim da je to. Imamo jedan preduvjet koji smo dužni, a držim da je to, to je moramo pričekat da se usvoje izmjene i dopune Prostornog plana županije, mislim ne moramo, ali bilo bi glupo da mi krećemo u neke nove izmjene, a još nismo usvojili sa ovim šta su oni napravili. Javna rasprava je prošla koliko ja znam, po riječima gospodina Nike Mrčića, na jednoj od narednih sjednica Županijske skupštine bi trebale bit usvojene te izmjene i dopune Prostornog plana Splitsko-dalmatinske županije. Samim tim usvajanjem mi stječemo obvezu da mijenjamo svoj Prostorni plan da ga uskladimo sa županijskim. E sad što bih ja htio od toga napravit? Sami ste rekli na prošlim izmjenama i dopunama Prostornog plana koji smo usvojili 10. srpnja vidili ste povika, vidili ste svega, najbolje pamti naš kolega gospodin Siniša Srzić koji je tom prigodom dobio jaje u glavu, meni je toga žao ja ne želim da se stekne to ponovno dojam da netko, mi ovdje nas 17 vijećnika muti kašu, boja, igra se po Prostornom planu grada Makarske. Ajmo mi tada za izmjene toga GUP-a, izradu tog GUP-a ili izmjene i dopune nove Prostornog plana Makarske uključiti i tu kako oni kažu širu stručnu javnost. Kad kažem oni, govorim one najjače protivnike, koji su bili zadnjih izmjena i dopuna Prostornog plana. Ajmo njima dat u ruke izmjene i dopune Prostornog plana. Oformit jedno stručno nazovi tijelo pa nek oni mijenjaju Prostorni plan, mi ćemo vijećnici s njima se složit ili ne složit. Ako bude ispravan za nas za građane grada, ja vjerujem da ćemo se složit. Ali zašto da mi nosimo stigmu da mi nekome pogodujemo, da mešetarimo, ovo ono. Izvolite vi ga donesite, vi ga napravite, nema problema mi ćemo im dati svu tehnikaliju šta bude trebala i platforma na kojoj mogu radit. Kad već mi nismo stručni oni su stručni i mi ga možemo ako bude dobar za građane ovisno o političkoj agendi usvojit ili ne usvojit. Ja sam toga mišljenja. Očekujem da će se to desit kroz možda čak i veljaču da će doć do usvajanja županijskog Prostornog plana i samim time otvorio bih tematsku sjednicu Gradskog vijeća izvolite stručni moji ljudi donesite vi GUP i izmjene i dopune Prostornog plana, ja sam za to 100 %.
2. Sa studijom prometa, šta je? Zapeli smo bili u nekoliko momenata, zamjenik Nemčić bolje zna o čemu se radi može vam to točno odgovorit di je zapela izrada studije prometa. Meni u glavi stoji da od MUP-a nismo mogli dobit suglasnost, ali na meni po meni banalnu stvar znači pon tim nekim novim standardima mi bi morali prominit tok skoro svih ulica u gradu što je nemoguće napravit. E, sad da li smo to prilagodili i prešli preko toga, Dražen će znat bolje.
3. A što se tiče Doma zdravlja ja sam dapače za to, ali gledajte prije samog sastanka bilo sa premijerom, bilo sa ministrom moramo osigurat financiranje, to je broj jedan, prvo i osnovno. I mi moramo osigurati i ruke i političku volju i sve ostalo i na tome radimo. Ja vjerujem, neće jedan sastanak to donijeti, ajmo mi pripremiti sve za taj sastanak pa ćemo onda lako na tom sastanku potpisati ako bude neka odluka. Vidio sam volje kod premijera i kod ministra da se riješi problem zdravstva u gradu Makarskoj, nažalost ovo šta vi kažete, u Makarskoj se rađa dosta manje ljudi sad nego prije 10 godina to je problem. Mi imamo pozitivan prirast, ali ne u rađanjima, nego u doseljavanjima. Ali evo i prošle godine smo bili čini mi se -5 u odnosu na mortalitet. Stoga žao mi je što nemamo rodilišta, što je nekad davno rodilište prije 10 godina, evo moja kćer je jedna među zadnjima rođena u tom rodilištu, ali jednostavno nemamo toliki broj djece da bi ono radilo na siguran način jer nismo toliko bogati da možemo držat svu ekipu non-stop za ovaj mali broj poroda. Tako da je bilo izdvajanje Doma zdravlja u naš lokalni teško da ćemo dobit nazad rodilište čisto dok se ne stekne brojka da ima poroda toliko da ga možemo imat.

**Zamjenik gradonačelnika Grada Makarske Dražen Nemčić** odgovara na postavljeno pitanje:

1. Ja bih isto tako zamolio kolegu Vranješa da me ispravi ili dopuni ako ja nešto propustim pošto smo zajednički radili, praktički zajednički radimo na toj studiji već neko vrijeme. Zapelo je zapravo na odnosu između nas i Hrvatskih cesta, odnosno Županijskih cesta i njihove suglasnosti koju trebaju dati jer kroz grad kao što znate prolaze i državna cesta i županijska cesta. I kako je gradonačelnik rekao to je naša jedna mala, jedan mali sukob između nas kao institucije i njih, imaju oni svoje viđenje pogotovo vezano za Ulicu kralja Zvonimira i parkinge i još nekih stvari koje nam nisu bili rekli u startu. Čak nisu bili dio njihovih prigovora kad je tamo još ja mislim 2016. ili 2017. kad je tribalo završit studiju, međutim kad je tribalo bit sve ok odjedanput je došlo nekih 16 ili 17 prigovora, tako nekako. Većinu toga smo ispravili. Evo kolega Vranješ je tu malo, kako je s izrađivačem studije više u kontaktu, on je to preuzeo malo aktivnije i više u kontaktu sa Hrvatskim cestama, pa evo kolega ako imate šta nadopunit, dodajte.

**Zamjenik gradonačelnika Grada Makarske Joze Vranješ** odgovara na postavljeno pitanje:

1. Dakle ja bih to sveo na dvije rečenice. Osnovni problem vezan za studiju je što Hrvatske ceste samu državnu cestu koja mora imat status državne ceste obzirom da je trajektno pristanište tu di je tretiraju kao i magistralu koja prolazi, odnosno koja presijeca grad i gdje se promet odvija puno brže nego recimo na toj dionici državne ceste koja ide prema rivi, odnosno trajektnom pristaništu i tu je sukob mišljenja između Grada i Hrvatskih cesta, ajmo to tako nazvati, jer mi smatramo da bi se taj dio prometnice mogao promatrati kao lokalna prometnica, a ne isključivo i slijepo kao državna cesta jer nije logično da baš ima isti status kao i magistrala. Evo tu je glavni problem nastao iz kojeg su se generirali i ostali nekakvi problemi.

**Vijećnica Katarina Vidak Ćudina** postavlja pitanja:

1. U kojoj fazi je i kada se može očekivati konačni završetak dokumentacije i početak radova na istočnom ulazu u grad na D8-D512, raskrižje Dubrovnik-Vrgorac?
2. Na gradskoj plaži i šetnici u Makarskoj u današnje vrijeme zabrane teretana i sportskih terena za treniranje i rekreaciju građanima je jedino ostala šetnja, naravno uz poštivanje svih epidemioloških mjera. Stoga me zanima zbog čega je na šetnici isključena javna rasvjeta? Zbog štednje ili zbog kvara? I molila bih u ime građana i rekreativaca da se isto uključi kako bi mogli slobodno noću s obzirom da već pada mrak u 16.30 sati bar imati zabavu i rekreaciju.

**Gradonačelnik Grada Makarske Jure Brkan** odgovara na postavljeno pitanje:

1. Ja nisam čuo uvaženu vijećnicu gdje je točno isključena javna rasvjeta na šetnici. Ako je bila isključena cijela šetnica, to je onda očigledno kvar neki. Uostalom, svakako što se tiče javne rasvjete, a i za dokumentaciju vezano za buduće denivelirano križanje, kružni tok na Voliciji bi odgovorio gospodin Joze Vranješ, dogradonačelnik vidim on zna teme točno di smo, dokle smo stigli, ja bih dao riječ njemu da on kaže. A što se tiče šetnice ako je ona u mraku, to je vjerojatno kvar koji nitko nije prijavio.

**Zamjenik gradonačelnika Grada Makarske Joze Vranješ** odgovara na postavljena pitanja:

1. Što se tiče šetnice i javne rasvjete na šetnici ja sam primijetio mislim jučer ili prekjučer i obavijestio sam ekipu iz Elektro Makarske koji održavaju i oni će kvar otklonit. Dakle radi se o kvaru, ne radi se o nekakvoj odluci da se rasvjeta ugasi u određenom vremenu, dakle radi se o kvaru.
2. Vezano za denivelirano križanje na Istoku, odnosno na ovom izlazu iz Makarske istočnom. Hrvatske ceste poslale su prijedloge rješenja i tražile su suglasnost od Grada Makarske. Mi ćemo to obradit i njima ćemo dati odgovor je li u tim rješenjima šta trebaju mijenjat ili ne kako bi oni složili projekte za lokacijsku dozvolu.

**Gradonačelnik Grada Makarske Jure Brkan** jenadopunio odgovor:

1. Mi smo u poluvremenu dok se radi na projektu samog deniveliranog kružnog toka na izlazu iz grada u smjeru Vrgorca i Dubrovnika potpisali dva ugovora o financiranju gdje će Hrvatske ceste financirati većim dijelom. Vrijednost ukupno dva ugovora je 9.000.000,00 i nešto kuna, dva pristupa znači spoj Kotiške ulice i D8 i isto tako spoj Zrinsko-frankopanske i D8. ugovori su potpisani, trenutno Hrvatske ceste raspisuju javnu nabavku za izvođače radova tako da za naš grad smo osigurali, Hrvatske ceste, skoro 9.000.000,00 i nešto kuna.

Nakon aktualnog sata, a u skladu s člankom 77. Poslovnika o radu Gradskog vijeća Grada Makarske, predsjednik Gradskog vijeća Grada Makarske je predložio sljedeći:

**Dnevni red**

1. Prijedlog zapisnika sa 22. sjednice Gradskog vijeća Grada Makarske održane 7. listopada 2020. godine
2. Prijedlog odluke o prijenosu prihoda i primitaka ostvarenih u 2019. g. i raspodjeli rezultata (viška) ostvarenog u 2019. godini
3. Prijedlog II. Izmjena i dopuna Proračuna Grada Makarske za 2020. godinu
4. Prijedlog odluke o korištenju dijela naplaćenih sredstava komunalne naknade i komunalnog doprinosa u 2021. godini i za druge namjene
5. Prijedlog programa utroška sredstava od naknade za zadržavanje nezakonito izgrađene zgrade u prostoru za 2021. godinu
6. Prijedlog proračuna Grada Makarske za 2021. godinu i projekcije za 2022. i 2023. godinu (s prijedlozima programa upravnih odjela Gradske uprave Grada Makarske)
7. Prijedlog odluke o izvršavanju Proračuna Grada Makarske za 2021. godinu
8. Prijedlog odluke o gradskim porezima Grada Makarske
9. Prijedlog odluke o privremenoj zabrani izvođenja građevinskih radova na području Grada Makarske za 2021. godinu
10. Prijedlog odluke o izgledu službene odore te izgledu i sadržaju službene iskaznice komunalnog redara
11. Prijedlog odluke o suglasnosti za davanje u zakup poslovnog prostora u vlasništvu Grada Makarske trgovačkom društvu Makarska obala d.o.o. izravnom pogodbom
12. Prijedlog V. Izmjena i dopuna Odluke o socijalnoj skrbi Grada Makarske („Glasnik Grada Makarske“ br. 10/16, 8/18, 20/18, 20/19 i 13/20)
13. Prijedlog I. Izmjena i dopuna Odluke o osnivanju Javne ustanove Javna vatrogasna postrojba Grada Makarske („Glasnik Grada Makarske“ br. 11/19)
14. Prijedlog zaključka o davanju suglasnosti na Statut Javne ustanove Javna vatrogasna postrojba Grada Makarske.

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je prijedlog dnevnog reda stavio na glasovanje

*Ovako predloženi dnevni je usvojen jednoglasno sa 16 (šesnaest) glasova ZA.*

1. **Prijedlog zapisnika s 22. sjednice Gradskog vijeća Grada Makarske održane 7. listopada 2020. godine**

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Prijedlog zapisnika s 22. sjednice Gradskog vijeća Grada Makarske održane 7. listopada 2020. godine stavio na glasovanje.

*Zapisnik s 22. sjednice Gradskog vijeća Grada Makarske održane 7. listopada 2020. godine je jednoglasno usvojen sa 17 (sedamnaest) glasova ZA.*

1. **Prijedlog** **odluke o prijenosu prihoda i primitaka ostvarenih u 2019. g. i raspodjeli rezultata (viška) ostvarenog u 2019. godini**

Uvodno obrazloženje Prijedloga odluke o prijenosu prihoda i primitaka ostvarenih u 2019. g. i raspodjeli rezultata (viška) ostvarenog u 2019. godini dala je **Marija Lelas, predsjednica Odbora za financije i proračun Gradskog vijeća Grada Makarske.**

Uvodno obrazloženje Prijedloga odluke o prijenosu prihoda i primitaka ostvarenih u 2019. g. i raspodjeli rezultata (viška) ostvarenog u 2019. godini dala je **Angela Kuran, pročelnica Upravnog odjela za financije i proračun.**

U ime Kluba vijećnika SDP-HNS-HSU u raspravi je sudjelovao **vijećnik Tonći Bilić.**

U pojedinačnoj raspravi je sudjelovala **vijećnica Gordana Muhtić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o prijenosu prihoda i primitaka ostvarenih u 2019. g. i raspodjeli rezultata (viška) ostvarenog u 2019.stavio na glasovanje.

*Odluka o prijenosu prihoda i primitaka ostvarenih u 2019. g. i raspodjeli rezultata (viška) ostvarenog u 2019. godini je usvojena s 11 (jedanaest) glasova ZA i 6 (šest) glasova PROTIV.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 17 od 17 vijećnika kao i da je nastavak održavanja sjednice pravovaljan.

1. **Prijedlog II. Izmjena i dopuna Proračuna** **Grada Makarske za 2020. godinu**

Uvodno obrazloženje Prijedloga II. Izmjena i dopuna Proračuna Grada Makarske za 2020. godinu dala je **Marija Lelas, predsjednica Odbora za financije i proračun Gradskog vijeća Grada Makarske.**

Uvodno obrazloženje prijedloga II. Izmjena i dopuna Proračuna Grada Makarske za 2020. godinu dala je **Angela Kuran, pročelnica Upravnog odjela za financije i proračun.**

U ime Kluba vijećnika SDP-HNS-HSU u raspravi je sudjelovao **vijećnik Tonći Bilić.**

U pojedinačnoj raspravi je sudjelovao **vijećnik Siniša Srzić.**

**Vijećnica Gordana Muhtić** je sudjelovala u pojedinačnoj raspravi.

Na izlaganja i upite vijećnika u raspravi su odgovore dali **gradonačelnik Grada Makarske Jure Brkan** i **pročelnica Upravnog odjela za financije i proračun Angela Kuran.**

**Vijećnica Gordana Muhtić** je sudjelovala u pojedinačnoj raspravi, a na izlaganje iz rasprave joj je odgovorila **pročelnica Upravnog odjela za financije i proračun Angela Kuran,** nakon čega je vijećnica nastavila pojedinačnu raspravu na koju joj je odgovorio **gradonačelnik Grada Makarske Jure Brkan. Vijećnica Gordana Muhtić** je nastavila pojedinačnu raspravu na koju joj je odgovorio**zamjenik gradonačelnika Grada Makarske Dražen Nemčić.**

**Gradonačelnik Grada Makarske Jure Brkan** je dao objašnjenje vezano za II. Izmjenu i dopunu Proračuna Grada Makarske za 2020. godinu. Na izlaganje gradonačelnika je replicirao **vijećnik Siniša Srzić,** a na repliku je odgovorio **gradonačelnik Grada Makarske Jure Brkan.** Na izlaganje gradonačelnika je replicirala **vijećnica Gordana Muhtić,** a na repliku su odgovorili **gradonačelnik Grada Makarske Jure Brkan** i **zamjenik gradonačelnika Grada Makarske Dražen Nemčić** na što je vijećnica replicirala.

U pojedinačnoj raspravi je sudjelovao **vijećnik Marko Raos,** a na izlaganje i upite iz rasprave mu je odgovorio **gradonačelnik Grada Makarske Jure Brkan.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog II. Izmjena i dopuna Proračuna Grada Makarske za 2020. godinu stavio na glasovanje.

*II. Izmjena i dopuna Proračuna Grada Makarske za 2020. godinu je usvojena s 9 (devet) glasova ZA* *i 8 (osam) glasova PROTIV.*

1. **Prijedlog** **odluke o korištenju dijela naplaćenih sredstava komunalne naknade i komunalnog doprinosa u 2021. godini i za druge namjene**

Uvodno obrazloženje Prijedloga odluke o korištenju dijela naplaćenih sredstava komunalne naknade i komunalnog doprinosa u 2021. godini i za druge namjene je dao **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić**.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o korištenju dijela naplaćenih sredstava komunalne naknade i komunalnog doprinosa u 2021. godini i za druge namjene stavio na glasovanje.

*Odluka o korištenju dijela naplaćenih sredstava komunalne naknade i komunalnog doprinosa u 2021. godini i za druge namjene je usvojena jednoglasno s 15 (petnaest) glasova ZA.*

1. **Prijedlog programa utroška sredstava od naknade za zadržavanje nezakonito izgrađene zgrade u prostoru za 2021. godinu**

Uvodno obrazloženje Prijedloga programa utroška sredstava od naknade za zadržavanje nezakonito izgrađene zgrade u prostoru za 2021. godinu je dao **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić,** a na izlaganje iz rasprave su joj odgovorili **gradonačelnik Grada Makarske Jure Brkan** i **pročelnik Upravnog odjela za komunalne djelatnosti Matko Lovreta**. Vijećnica je dala komentar odgovora i zatražila da joj se pisano odgovori koliko je predmeta vezano za postupke legalizacije vraćeno na Grad Makarsku.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog programa utroška sredstava od naknade za zadržavanje nezakonito izgrađene zgrade u prostoru za 2021. stavio na glasovanje.

*Program utroška sredstava od naknade za zadržavanje nezakonito izgrađene zgrade u prostoru za 2021. je usvojen jednoglasno sa 17 (sedamnaest) glasova ZA.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 16 od 17 vijećnika kao i da je nastavak održavanja sjednice pravovaljan.

1. **Prijedlog** **proračuna Grada Makarske za 2021. godinu i projekcije za 2022. i 2023. godinu (s prijedlozima programa upravnih odjela Gradske uprave Grada Makarske)**

Uvodno obrazloženje Prijedloga proračuna Grada Makarske za 2021. godinu i projekcije za 2022. i 2023. godinu (s prijedlozima programa upravnih odjela Gradske uprave Grada Makarske)dala je **Marija Lelas, predsjednica Odbora za financije i proračun Gradskog vijeća Grada Makarske.**

Uvodno obrazloženje Prijedloga proračuna Grada Makarske za 2021. godinu i projekcije za 2022. i 2023. godinu (s prijedlozima programa upravnihodjela Gradske uprave Grada Makarske) dala je **Angela Kuran, pročelnica Upravnog odjela za financije i proračun.**

U ime Kluba vijećnika SDP-HNS-HSU u raspravi je sudjelovao **vijećnik Tonći Bilić.**

**Vijećnik Siniša Srzić** je sudjelovao u pojedinačnoj raspravi, a na izlaganje mu je replicirao **vijećnik Tonći Bilić.**

U pojedinačnoj raspravi su sudjelovale **vijećnica Gordana Muhtić** i **vijećnica Katarina Vidak Ćudina.**

Na izlaganja iz rasprave vijećnika je odgovorio i dao dodatna pojašnjenja **gradonačelnik Grada Makarske Jure Brkan.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog proračuna Grada Makarske za 2021. godinu i projekcije za 2022. i 2023. godinu (s prijedlozima programa upravnih odjela Gradske uprave Grada Makarske) stavio na glasovanje.

*Proračun Grada Makarske za 2021. godinu i projekcije za 2022. i 2023. godinu (s prijedlozima programa upravnih odjela Gradske uprave Grada Makarske) je usvojen s 9 (devet) glasova ZA i 8 (osam) glasova PROTIV.*

1. **Prijedlog odluke o izvršavanju Proračuna Grada Makarske za 2021. godinu**

Uvodno obrazloženje Prijedloga odluke o izvršavanju Proračuna Grada Makarske za 2021. godinu dala **je Angela Kuran, pročelnica Upravnog odjela za financije i proračun.**

U ime Kluba vijećnika SDP-HNS-HSU u raspravi je sudjelovao **vijećnik Tonći Bilić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o izvršavanju Proračuna Grada Makarske za 2021. godinu stavio na glasovanje.

*Odluka o izvršavanju Proračuna Grada Makarske za 2021. godinu je usvojena s 10 (deset) glasova ZA i 7 (sedam) glasova PROTIV.*

1. **Prijedlog odluke o gradskim porezima Grada Makarske**

Uvodno obrazloženje Prijedloga odluke o gradskim porezima Grada Makarske je dao **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić,** a na izlaganje iz rasprave joj je odgovorio **pročelnik Upravnog odjela za komunalne djelatnosti Matko Lovreta. Vijećnica Gordana Muhtić** je nastavila raspravu, a na izlaganje su joj odgovorili **gradonačelnik Grada Makarske Jure Brkan** i **pročelnik Upravnog odjela za komunalne djelatnosti Matko Lovreta,** na što je vijećnica dala komentar odgovora.

U ime predlagatelja, a vezano za raspravu **pročelnik Upravnog odjela za komunalne djelatnosti Matko Lovreta** je predložio sljedeći amandman:

**AMANDMAN 1:**

U glavi IV. PRIJELAZNE I ZAVRŠNE ODREDBE u članku 40. Prijedloga odluke o gradskim porezima iza riječi *visina poreza* dodaju se riječi:

*„na korištenje javnih površina,“*

**Gradonačelnik Grada Makarske Jure Brkan** kao predlagatelj prihvaća predloženi amandman 1 i on postaje sastavni dio predložene Odluke o gradskim porezima Grada Makarske.

U pojedinačnoj raspravi je sudjelovao **vijećnik Siniša Srzić,** kojemu je na izlaganje, odgovorio **pročelnik Upravnog odjela za komunalne djelatnosti Matko Lovreta** na što je vijećnik replicirao.

U pojedinačnoj raspravi je sudjelovala **vijećnica Gordana Muhtić,** a na izlaganje iz rasprave su joj odgovorili **gradonačelnik Grada Makarske Jure Brkan** i **pročelnik Upravnog odjela za komunalne djelatnosti Matko Lovreta.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o gradskim porezima Grada Makarske čiji je sastavni dio i amandman predlagatelja stavio na glasovanje.

*Odluka o gradskim porezima Grada Makarske čiji je sastavni dio i amandman predlagatelja je usvojena sa 15 (petnaest) glasova ZA i 1 (jednim) SUZDRŽANIM glasom.*

1. **Prijedlog odluke o privremenoj zabrani izvođenja građevinskih radova na području Grada Makarske za 2021. godinu**

Uvodno obrazloženje Prijedloga odluke o privremenoj zabrani izvođenja građevinskih radova na području Grada Makarske za 2021. godinu je dao**pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić** koja je predložila sljedeći amandman:

**AMANDMAN 1:**

U članku 3. umjesto riječi:

*„1. lipnja do 15. rujna“*

trebaju stajati riječi:

*„1. svibnja do 30. rujna“*

U pojedinačnoj raspravi je sudjelovala **vijećnica Katarina Vidak Ćudina.**

U pojedinačnoj raspravi je sudjelovao **vijećnik Marko Raos** i predložio sljedeći amandman:

**AMANDMAN 1:**

U članku 2. predložene Odluke iza riječi *svih zemljanih radova* dodaju se riječi:

*„(široki iskop, iskop u rovovima i temeljima, priprema terena za izgradnju)“*

U članku 2. predložene Odluke iza riječi *i radova na izgradnji konstrukcije svih vrsta građevina* dodaju se riječi:

*„(rušenje i obijanje, obijanje žbuka i obloga, svi pripremni radovi na gradilištu, tesarski radovi (izrada svih vrsta oplata, za temelje, zidove, stropove, nosive grede), nabava i postavljanje armature u konstrukciju, betonski radovi, svi zidarski radovi sa žbukanjem zidova (vanjskih i unutarnjih) te šliceva uz instalacije, instalaterski radovi (elektro radovi, vodoinstalaterski radovi, plinski radovi, itd.), kamenarski radovi, keramičarski radovi, dakle sve osim soboslikarskih i podopolagačkih radova (tepisoni, parket, laminat) unutar postojećih objekata)“*

U pojedinačnoj raspravi su sudjelovali **vijećnik Siniša Srzić i vijećnik Milan Grbavac,** a **vijećnica Gordana Muhtić** je replicirala na izlaganje.

**Predsjednik Gradskog vijeća Grada Makarske Marko Ožić-Bebek** je sudjelovao u pojedinačnoj raspravi.

**Vijećnica Hloverka Novak Srzić** je sudjelovala u pojedinačnoj raspravi.

Na izlaganja iz rasprave vijećnika su replicirali **vijećnica Gordana Muhtić** i **vijećnik Siniša Srzić.**

Na raspravu i replike su odgovorili **gradonačelnik Grada Makarske Jure Brkan,** **predsjednik Gradskog vijeća Grada Makarske Marko Ožić-Bebek, vijećnica Gordana Muhtić** i **pročelnik Upravnog odjela za komunalne djelatnosti Matko Lovreta. Vijećnica Gordana Muhtić** je replicirala na odgovore, a na repliku joj je odgovorio **predsjednik Gradskog vijeća Grada Makarske Marko Ožić-Bebek.**

U pojedinačnoj raspravi je sudjelovao **vijećnik Sretan Glavičić.**

**Vijećnica Hloverka Novak Srzić** je sudjelovala u pojedinačnoj raspravi.

U pojedinačnoj raspravi je sudjelovao **vijećnik Siniša Srzić** odgovarajući na repliku.

**Vijećnik Sretan Glavičić** je sudjelovao u pojedinačnoj raspravi.

Na zamolbu predsjednika Gradskog vijeća Grada Makarske **tajnica Gradskog vijeća Grada Makarske Lara Rakušić Ivanković** čita amandman 1 Kluba vijećnika SDP-HNS-HSU.

**Gradonačelnik Grada Makarske Jure Brkan** kao predlagatelj prihvaća predloženi amandman 1 Kluba vijećnika SDP-HNS-HSU i on postaje sastavni dio predložene Odluke o privremenoj zabrani izvođenja građevinskih radova na području Grada Makarske za 2021. godinu.

U raspravi je sudjelovao i **zamjenik gradonačelnika Grada Makarske Dražen Nemčić.**

U pojedinačnoj raspravi je sudjelovao **vijećnik Marko Raos,** koji je dodatno obrazložio amandman koji je predložio. Na izlaganje vijećnika je odgovorio **pročelnik Upravnog odjela za komunalne djelatnosti Matko Lovreta.**

**Vijećnik Marko Raos** je ponovno pročitao predloženi amandman 1.

**Gradonačelnik Grada Makarske Jure Brkan** kao predlagatelj prihvaća predloženi amandman 1 vijećnika Marka Raosa i on postaje sastavni dio predložene Odluke o privremenoj zabrani izvođenja građevinskih radova na području Grada Makarske za 2021. godinu.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o privremenoj zabrani izvođenja građevinskih radova na području Grada Makarske za 2021. godinu čiji su sastavni dio i prihvaćeni amandmani stavio na glasovanje.

*Odluka o privremenoj zabrani izvođenja građevinskih radova na području Grada Makarske za 2021. godinu, čiji su sastavni dio i prihvaćeni amandmani, je usvojena s 15 (petnaest) glasova ZA i 1 (jednim) SUZDRŽANIM glasom.*

1. **Prijedlog** **odluke o izgledu službene odore te izgledu i sadržaju službene iskaznice komunalnog redara**

Uvodno obrazloženje Prijedloga odluke o izgledu službene odore te izgledu i sadržaju službene iskaznice komunalnog redara je dao **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić,** a na izlaganje iz rasprave joj je odgovorio**gradonačelnik Grada Makarske Jure Brkan.**

U pojedinačnoj raspravi je sudjelovala **vijećnica Hloverka Novak Srzić.**

Na izlaganja iz rasprave vijećnika je odgovorio **pročelnik Upravnog odjela za komunalne djelatnosti Matko Lovreta.**

**Predsjednik Gradskog vijeća Grada Makarske Marko Ožić-Bebek** je sudjelovao u pojedinačnoj raspravi kojemu je na izlaganje odgovorio **gradonačelnik Grada Makarske Jure Brkan. Vijećnica Gordana Muhtić** je replicirala na izlaganje, a na repliku su joj odgovorili **predsjednik Gradskog vijeća Grada Makarske Marko Ožić-Bebek** i **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP-HNS-HSU **vijećnica Gordana Muhtić** predlaže sljedeći amandman:

**AMANDMAN 1:**

Članak 1. mijenja se i glasi:

„Ovom Odlukom određuje se izgled službene odore te izgled i sadržaj službene iskaznice i značke *onih* službenika Odsjeka komunalnog i prometnog redarstva, *koji su rješenjem o rasporedu, raspoređeni na radno mjesto komunalni redar (u daljnjem tekstu: komunalni redari),* način izdavanja i vođenje evidencije o službenoj odori, službenim iskaznicama i značkama komunalnih redara te način korištenja službene odore, službene iskaznice i značke komunalnog redara.

Izrazi koji imaju rodno značenje odnose se jednako na muški i ženski rod, bez obzira u kojem su rodu navedeni.“

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*S 5 (pet) glasova ZA predloženi amandman nije usvojen.*

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o izgledu službene odore te izgledu i sadržaju službene iskaznice komunalnog redara stavio na glasovanje.

*Odluka o izgledu službene odore te izgledu i sadržaju službene iskaznice komunalnog redara je usvojena s 11 (jedanaest) glasova ZA i 5 (pet) glasova PROTIV.*

1. **Prijedlog** **odluke o suglasnosti za davanje u zakup poslovnog prostora u vlasništvu Grada Makarske trgovačkom društvu Makarska obala d.o.o. izravnom pogodbom**

Uvodno obrazloženje Prijedloga odluke o suglasnosti za davanje u zakup poslovnog prostora u vlasništvu Grada Makarske trgovačkom društvu Makarska obala d.o.o. izravnom pogodbom je dao **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP-HNS-HSU u raspravi je sudjelovala **vijećnica Jagoda Martić,** a na izlaganje iz rasprave joj je odgovorio **gradonačelnik Grada Makarske Jure Brkan.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o suglasnosti za davanje u zakup poslovnog prostora u vlasništvu Grada Makarske trgovačkom društvu Makarska obala d.o.o. izravnom pogodbom stavio na glasovanje.

*Odluka o suglasnosti za davanje u zakup poslovnog prostora u vlasništvu Grada Makarske trgovačkom društvu Makarska obala d.o.o. izravnom pogodbom je usvojen jednoglasno s 15 (petnaest)) glasova ZA.*

1. **Prijedlog** **V. Izmjena i dopuna Odluke o socijalnoj skrbi Grada Makarske („Glasnik Grada Makarske“ br. 10/16, 8/18, 20/18, 20/19 i 13/20)**

Uvodno obrazloženje Prijedloga V. Izmjena i dopuna Odluke o socijalnoj skrbi Grada Makarske („Glasnik Grada Makarske“ br. 10/16, 8/18, 20/18, 20/19 i 13/20)je dao**pročelnik Upravnog odjela za društvene djelatnosti Dražen Kuzmanić.**

U ime Kluba vijećnika SDP-HNS-HSU u raspravi je sudjelovala **vijećnica Jagoda Martić.**

U pojedinačnoj raspravi je sudjelovala **vijećnica Hloverka Novak Srzić.**

Vijećnica Gordana Muhtić je sudjelovala u pojedinačnoj raspravi,a na izlaganje iz rasprave joj je odgovorio **pročelnik Upravnog odjela za društvene djelatnosti Dražen Kuzmanić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog V. Izmjena i dopuna Odluke o socijalnoj skrbi Grada Makarske („Glasnik Grada Makarske“ br. 10/16, 8/18, 20/18, 20/19 i 13/20)stavio na glasovanje.

*V. Izmjena i dopuna Odluke o socijalnoj skrbi Grada Makarske („Glasnik Grada Makarske“ br. 10/16, 8/18, 20/18, 20/19 i 13/20)**je usvojena jednoglasno s 15 (petnaest) glasova ZA.*

1. **Prijedlog I. Izmjena i dopuna Odluke o osnivanju Javne ustanove Javna vatrogasna postrojba Grada Makarske („Glasnik Grada Makarske“ br. 11/19)**

Uvodno obrazloženje Prijedloga I. Izmjena i dopuna Odluke o osnivanju Javne ustanove Javna vatrogasna postrojba Grada Makarske („Glasnik Grada Makarske“ br. 11/19) je dao **pročelnik Upravnog odjela za društvene djelatnosti Dražen Kuzmanić.**

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Prijedlog I. Izmjena i dopuna Odluke o osnivanju Javne ustanove Javna vatrogasna postrojba Grada Makarske („Glasnik Grada Makarske“ br. 11/19) stavio na glasovanje.

*I. Izmjena i dopuna Odluke o osnivanju Javne ustanove Javna vatrogasna postrojba Grada Makarske („Glasnik Grada Makarske“ br. 11/19) je usvojena jednoglasno sa 15 (petnaest) glasova ZA*

1. **Prijedlog** **zaključka o davanju suglasnosti na Statut Javne ustanove Javna vatrogasna postrojba Grada Makarske**

Uvodno obrazloženje Prijedloga zaključka o davanju suglasnosti na Statut Javne ustanove Javna vatrogasna postrojba Grada Makarske je dao **pročelnik Upravnog odjela za društvene djelatnosti Dražen Kuzmanić.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić,** kojoj je na izlaganje odgovorio **pročelnik Upravnog odjela za društvene djelatnosti Dražen Kuzmanić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog zaključka o davanju suglasnosti na Statut Javne ustanove Javna vatrogasna postrojba Grada Makarske stavio na glasovanje.

*Zaključak o davanju suglasnosti na Statut Javne ustanove Javna vatrogasna postrojba Grada Makarske je usvojen jednoglasno s 15 (petnaest) glasova ZA.*

Sjednica je završila u 18.50 sati.

Zapisnik vodio:

Tonći Batinić, dipl. iur.

**Tajnica**              **Predsjednik**

**Gradskog vijeća**               **Gradskog vijeća**

Lara Rakušić Ivanković, dipl. iur.                                 Marko Ožić-Bebek, dr. med.v.r.