**GRAD MAKARSKA**

**IZVJEŠĆE O RADU GRADONAČELNIKA**

**RAZDOBLJE SRPANJ-PROSINAC 2020.G.**

**Aktivnosti gradonačelnika u suradnji s tijelima Gradske uprave**

1. **DRUŠTVENE DJELATNOSTI**

* **KULTURA**

Grad Makarska sukladno epidemiološkoj situaciji i preporukama Stožera civilne zaštite grada Makarske i Hrvatskog zavoda za javno zdravstvo, a zbog povećane opasnosti od širenja virusa COVID-19, organizirao Makarsko kulturno ljeto, ovo ljeto samostalno, bez suradnje s Turističkom zajednicom grada Makarske. Bogat i atraktivan program Makarskog kulturnog ljeta započeo je 30. lipnja 2020. i trajao sve do 18. rujna 2020. Programom Makarskog kulturnog ljeta za Makarane i goste pripremljeno je 59događanja, odnosno gotovo tri mjeseca kulture i zabave - velikim koncertima najpoznatijih izvođača - Massima, TheFrajli, Željka Bebeka i Vlatka Stefanovskog. Okosnica ljeta su i dalje klapske večeri, događanja koja su već tradicionalno iznimno posjećena i od strane domaćih i turista, a jakim domaćim snagama pridružili su se i neke od najboljih hrvatskih klape Kampanel, Subrenum, Cambi, Filip Dević, Iskon, Šufit, Rišpet i Bonaca.

Ove godine osim predstave Teatra Gavran: Savršeni partner i monodrame: Kakva ti je žena takav ti je život, održane su i tri izvedbe predstave Ufo, Lutkarskog društva Zlatousti -Makarska. Koncerte klasične glazbe, uz domaće snage Umberta Kostanića i članove kvarteta Da Capo, izveli su Big bend Makarska i Gradska glazba Makarska, a uživali smo i u izvedbama Marka Zavišić i Domagoj Guščić. Svakako treba izdvojiti iznimno posjećene i hvaljene nastupe vokalne skupine Folklornog ansambla Tempet i Điger banda, te nastupi naših zborova.

Nova, malo skromnija izdanja, već etabliranih manifestacija. MeTNO - Makarski etno festival i Makarska jazz festival također su bili dijelom manifestacije. Grad Makarska je, uz podršku udruga i uz mjere opreza, pripremioprogram događanja za Dan grada raspoređenih kroz cijeli mjesec listopad. Međutim zbog trenutne situacije održano je tek nekoliko - Gradski zbor Makarska je održao koncert na gradskoj rivi, a na Kačićevom trgu program za djecu te koncert ZoriceKondže i Big band Makarska, Održana je dodjela nagrada volonterima u organizaciji udruge Lanterna i Grada Makarske.

Iako pripreman program manifestacije Božićni grad i Novogodišnji program nisu realizirani. Gradskom muzeju Makarska dana je suglasnost na Pravilnik o unutarnjem ustrojstvu i načinu rada Gradskog muzeja Makarska.Tijekom druge polovine 2020.godine aktivnosti u Gradskoj galeriji Antun Gojak odvijale su se u skladu s mogućnostima koje je diktirala trenutna epidemiološka situacija. Galerija se svojom izložbom "25 na kvadrat - 25 djela iz Fundusa" povodom 25 godina djelovanja Galerije Gojak uključila u program Makarskog kulturnog ljeta 2020. Pokrovitelj ove izložbe je uz Grad Makarsku bilo i Ministarstvo kulture i medija RH. U listopadu je organizirana i sedamnaesta po redu Likovna kolonija Makarska 2020., uz sudjelovanje 11 umjetnika iz RH i BiH. Aktivnosti su nastavljene organizacijom izložbe akademske slikarice Edite Brtan koja je osim u prostoru, bila postavljena i on line na stranicama Galerije. Galerija je godinu zaključila s izložbom makarskog slikara Petra Andrijaševića. Sve aktivnosti Galerije tijekom ovoga razdoblja bile su popraćene i na mrežnim stranicama Galerije.

1. **PREDŠKOLSKI ODGOJ**

Početkom srpnja 2019. godine Grad Makarska je dao suglasnost Dječjem vrtiću „Biokovsko zvonce“ Makarska na visinu upisnine za pedagošku godinu 2020./2021. Također, Vrtić je zatražio i suglasnost na utvrđivanje cijena za dva sedmosatna boravka korisnika vrtića/jaslica u 2020./2021. godini. Naime, Vrtić je dobio suglasnost od Ministarstva znanosti i obrazovanja za sedmosatni redovni/vjerski program i sedmosatni Montessori program. Po završetku upisa djece u vrtić/jaslice za pedagošku godinu 2020./2021., u redovnom upisnom roku zaprimljeno je 389 zahtjeva za obnovu upisa dosadašnjih korisnika i 186 zahtjeva za upis novih korisnika. Po završetku žalbenog roka formirane su skupine u koje su, prema raspoloživim mjestima te rangu na bodovnoj listi, uključeni i novi korisnici.

|  |  |  |  |  |  |  |
| --- | --- | --- | --- | --- | --- | --- |
|  | JASLICE | CJELODNEVNI BORAVAK | JUTARNJI BORAVAK | POSLIJE-PODNEVNI BORAVAK | PROGRAM PREDŠKOLE | UKUPNO |
| Dosadašnji korisnici | 21 | 189 | 123 | 21 | 0 | 354 |
| Novi korisnici | 50 | 27 | 37 | 35 | 3 | 152 |
| UKUPNO | 71 | 216 | 160 | 56 | 3 | 506 |

Broj neupisane djece novih korisnika prema vrsti boravka (zahtjevi predani u upisnom roku):

|  |  |
| --- | --- |
| Cjelodnevni boravak – nema dob | 1 |
| Jaslički boravak | 6 |
| Jaslični boravak – nema dob | 8 |
| Jutarnji boravak | 2 |
| Jutarnji boravak – drugo prebivalište | 2 |
| Jutarnji boravak – nema dob | 3 |
| Poslijepodnevni boravak – nema dob | 3 |

Broj neupisane djece novih korisnika prema vrsti boravka (zahtjevi predani van upisnog roka):

|  |  |
| --- | --- |
| Jaslični boravak | 1 |

Dječji vrtić „Biokovsko zvonce“ Makarska provodi projekt „Unaprjeđenje usluga za djecu u sustavu ranog i predškolskog odgoja i obrazovanja“ koji se financira iz Europskog socijalnog fonda u financijskom razdoblju od 2014.-2020. (Ugovor o dodjeli bespovratnih sredstava UP.02.2.2.08.0026). Istim projektom u pedagoškoj godini 2020./2021. je organiziran produljeni i smjenski boravak djece s čime je usklađeno i radno vrijeme prema potrebama roditelja – korisnika usluga, te je Vrtić osigurao 1 odgojitelja za rad s djecom u teškoćama u razvoju, 1 logopeda i 1 edukatora rehabilitatora, čime je u program uključeno šestero djece s teškoćama u razvoju.

U rujnu je Vrtić dostavio Godišnje izvješće o ostvarivanju plana i programa rada za pedagošku godinu 2019./2020. Grad Makarska je također izrazio podršku Vrtiću za prijavu na projekt „Informatizacija procesa i uspostave cjelovite elektroničke usluge upisane u odgojne i obrazovne ustanove“.

1. **OSNOVNOŠKOLSKO OBRAZOVANJE**

Grad Makarska je donio Zaključak o kupnji radnih bilježnica i drugih obrazovnih materijala za učenike osnovnih škola Grada Makarske u školskoj godini 2020./2021., a sukladno Proračunu Grada Makarske za 2020. godinu i projekcije za 2021. i 2022. Početkom srpnja Grad Makarska je dostavio školama suglasnosti vezane uz razredne odjele. Početkom kolovoza prema Odluci Splitsko-dalmatinske županije u Osnovnoj školi Stjepana Ivičevića Makarska u školskoj godini 2020./2021., ustrojavaju se 38 razrednih odjela, od toga 34 redovita razredna odjela s ukupno 695 učenika, od toga 20 učenika kojima je rješenjem utvrđen primjereni program obrazovanja, 2 razredna odjela posebnog programa i 2 odgojno-obrazovne skupine. U Osnovnoj školi oca Petra Perice Makarska, ustrojava se 27 razredna odjela, od toga 26 redovitih razrednih odjela i 1 kombinirani razredni odjel za 524 učenika, od toga 17 učenika kojima je rješenjem utvrđen primjereni program obrazovanja. U Glazbenoj školi Makarska, ustrojavaju se 32 razredna odjela za 327 učenika. Sukladno traženju Ministarstva znanosti i obrazovanja, Grad Makarska je dostavio podatke o ukupnom broju učenika, razrednih odjela i građevina u osnovnim školama u školskoj godini 2020./2021. Prema Planu kapitalnih ulaganja u osnovnim školama Grada Makarske, radovi su realizirani do kraja, sukladno dostavljenim računima su doznačena i sredstava.

Projekt „S osmijehom u školu II – Pomoćnici u nastavi makarskih školaraca 0040 za školsku godinu 2020./2021.“ U srpnju je održan 2. koordinacijski sastanak sa predstavnicima osnovnih škola vezanih za djecu koja prvi put upisuju 1. razred osnovne škole kako bi se i njima omogućili pomoćnici u nastavi. Grad Makarska je početkom rujna dostavio traženu dokumentaciju Ministarstvu znanosti i obrazovanja dokumentaciju za djecu u Osnovnoj školi oca Petra Perice te smo na istu i dobili suglasnost sredinom rujna. Nakon svih prikupljenih suglasnosti, Grad Makarska je na vrijeme dostavio dokumentaciju Agenciji za strukovno obrazovanje i obrazovane odraslih, Organizacijska jedinica za provedbu strukturnih instrumenata Europske unije te smo na isto dobili suglasnost za uključivanje učenika u provedbu projekta. U školskoj godini 2020,/2021., za potrebe 20 učenika s teškoćama u razvoju osigurano je 14 pomoćnika u nastavi.

1. **VISOKO ŠKOLSTVO**

Krajem rujna je objavljen Javni poziv za redovite studente s područja grada Makarske (nove i stare studente) vezano uz sufinanciranje autobusne karte prema odredištu studiranja. Od rujna do prosinca 2020. godine pravo na sufinanciranje povratne karte zatražilo je novih 80 studenata. Kako se navedeno temeljilo na autobusnim linijama prijevoznika Promet Makarska d.o.o., a za navedeno pravo bili su zainteresirani i studenti koji studiraju u gradovima u koje ne prometuje spomenuti prijevoznik, poput Zadra, Rijeke... Stoga je Grad Makarska pokrenuo postupak izmjena Odluke o socijalnoj skrbi Grada Makarske, kojom bi svim redovitim studentima s područja grada Makarske, a koji studiraju u Republici Hrvatskoj Ista izmjena na snagu je stupila 1. siječnja 2021.

Početkom listopada Grad Makarska je raspisao Natječaj za dodjelu stipendija studentima s područja grada Makarske i dodijelio 35 stipendija u četiri kategorije i to: osam (8) stipendija za uspješne studente, 15 (petnaest) stipendija za studente u deficitarnim fakultetima, sedam (7) stipendija za studente slabijeg imovnog stanja i pet (5) stipendija za studente umjetničkih sveučilišnih studija. Na natječaj se prijavilo 68 kandidata. Svi su studenti u ostavljenom roku dostavili traženu dokumentaciju. Temeljem natječaja i bodovne liste Gradonačelnik grada Makarske je dodijelio 35 stipendija studentima s područja grada Makarske.

1. **SPORT**

Zajednica športskih udruga Grada Makarske redovito nam dostavi broj sportaša na području grada Makarske po kategorijama.

|  |  |  |  |  |  |  |
| --- | --- | --- | --- | --- | --- | --- |
| Seniori | Juniori | Kadeti | Mlađe kadeti | Dječaci/djevojčice | Sportske škole | Veterani |
| 592 | 139 | 215 | 291 | 388 | 400 | 139 |

Sukladno Odluci o financiranju rada stručnog kadra – trenera, ZSUGM redovito dostavlja Izvješća o radu i Financijsko izvješće o radu trenera (za svakog trenera pojedinačno) u razdoblju od srpnja do prosinca 2020. godine. Sukladno Ugovoru o dodjeli financijskih sredstava Zajednica sportskih udruga Grada Makarska je dostavila polugodišnje Financijsko i Izvješće o radu Zajednice za 2020. godinu.

1. **SOCIJALNA SKRB**

Na području socijalne skrbi i u ovom razdoblju ostvarivan je neposredni kontakt sa strankama, savjetovanje i upućivanje u ostvarivanje prava, zaprimanje zahtjeva za socijalnu pomoć, sazivanje sjednica Socijalnog vijeća Grada Makarske te ispisivanje odgovarajućih rješenja sukladno odlukama istog i obavijesti o ne udovoljenju zahtjevima.

Pristigli zahtjevi su razmatrani na dvije sjednice Socijalnog vijeća Grada Makarska, koliko ih je u ovom razdoblju održano, i to: 30. rujna i 27. studenoga 2020. godine.

Na predmetnim sjednicama odobreno je 5 socijalnih pomoći za subvenciju troškova stanovanja (slobodno ugovorena najamnina, voda, struja, odvoz otpada), 2 pomoći za prehranu) i 7 jednokratnih naknada. Iz razloga što nije ispunjavao uvjete Odluke o socijalnoj skrbi Grada Makarske, u istom razdoblju nije udovoljeno podnositelju 1 zahtjeva za subvenciju troškova stanovanja.

Za 23 podnositelja zahtjeva koja su ostvarila pravo isplaćeno je 62.684,00 kuna jednokratne pomoći.

Kako Odjel redovito provodi i kontrolu korisnika socijalne pomoći Grada Makarske za podmirenje troškova stanovanja, u ovom razdoblju dvojici korisnika Zajamčene minimalne naknade Centra za socijalnu skrb subvencija je ukinuta zbog gubitka prava.

Zaprimljeno je 65 zahtjeva za isplatu novčanog poklona Grada Makarske roditelju novorođenog djeteta.

Za 65 podnositelja zahtjeva isplaćeno je 181.000,00 kuna za isplatu novčanog poklona roditelju novorođenog djeteta.

U pedagoškoj godini 2019/20 za isplatu prava na novčanu potporu roditeljima/starateljima djeteta vrtićke dobi od 1.000,00 kuna, za mjesec srpanj isplaćeno je 155-torici roditelja iznos od 155.000,00 kuna i za mjesec kolovoz isplaćeno je 149-torici roditelja iznos od 149.000,00 kuna.

U pedagoškoj godini 2020/21 za isplatu prava na novčanu potporu roditeljima/starateljima djeteta vrtićke dobi od 1.000,00 kuna, za mjesec rujan isplaćeno je 93-trojici roditelja iznos od 93.000,00 kuna, za mjesec listopad isplaćeno je 120-torici roditelja iznos od 120.000,00 kuna, za mjesec studeni isplaćeno je 135-torici roditelja iznos od 135.000,00 kuna i za mjesec prosinac isplaćeno je 137-sedmorici roditelja iznos od 137.000,00 kuna.

Iz razloga što podnositelj zahtjeva nije ispunjavao uvjete Odluke o socijalnoj skrbi Grada Makarske, odbijeno je 10 podnositelja.

Zaprimljeno je 12 zahtjeva za ostvarivanje prava na naknadu za troškove prijevoza od Makarske do Kliničkog bolničkog centra Split – Podružnica Zagvozd i natrag. Isplaćeno je 520,00 kuna.

U studenome započete su aktivnosti u vezi podjele poklon bonova umirovljenicima sa područja grada Makarske, te je zatražen od Hrvatskog zavoda za mirovinsko osiguranje spisak umirovljenika sa područja grada Makarske koji imaju mirovinu do 3.500,00 kuna, uključujući i stranu mirovinu, u vezi čega su doneseni potrebiti akti.

Podjela božićnih poklon – bonova Grada Makarske u apoenu od 200 kuna organizirana je u dvorani Dobrovoljnog vatrogasnog društva Makarska u vremenu od 7.- 11. prosinca 2020. godine, te 14. prosinca 2020. godine za umirovljenike koji su propustili preuzeti poklon – bon od 7. – 11. prosinca 2020. godine. Podijeljen je 2.174 poklon-bon.

Sukladno isplati naknade za ogrjev korisnicima zajamčene minimalne naknade Centra za socijalnu skrb, napisane su obavijesti o vremenu i načinu isplate te dostavljena rješenja Splitsko – dalmatinske županije za 41 korisnika, 1.050,00 kuna po osobi, što iznosi 43.050,00 kuna koja isplata je izvršena od 4. – 6. studenoga 2020. godine.

Sjednica Vijeća za prevenciju Grada Makarske zakazana za 27. studenoga s točkama dnevnog reda: Analiza turističke sezone i priprema za Advent 2020. nije se održala zbog epidemiološke situacije.

Pripremljene su je i I. izmjene i dopune Odluke o osnivanju Javne ustanove Javna vatrogasna postrojba Grada Makarske, iste su nakon suglasnosti Hrvatske vatrogasne zajednice dostavljene Gradskom vijeću Grada Makarske. Temeljem istih paralelno je za dobivanje suglasnosti Gradskog vijeća Grada Makarske pripremljen i Statut Ustanove.

Gradonačelnik Grada Makarske donio je Odluku o razrješenju predsjednika i članova Upravnog vijeća Javne ustanove Javna vatrogasna postrojba Grada Makarske.

Također je Stjepan Eljuga imenovan za člana Vatrogasnog vijeća Javne ustanove Javna vatrogasna postrojba Grada Makarske.

1. **UDRUGE**

Nastavljen je rad s organizacijama civilnog društva koje su provodile programe, projekte i manifestacije, bilo sukladno ugovorima sklopljenim po Odluci o dodjeli financijskih sredstava namijenjenih financiranju programa/projekata/manifestacija od interesa za opće dobro iz proračuna Grada Makarske u 2020. godini, ili po pojedinačnim prijedlozima.

Sukladno Uredbi o kriterijima, mjerilima i postupcima financiranja i ugovaranja programa i projekata od interesa za općedobro koje provode udruge i Pravilniku o financiranju programa/projekata/manifestacija od interesa za općedobro iz proračuna Grada Makarske Grad je obrađivao zahtjeve za financijskim potporama programima, projektima ili manifestacijama, pratio i kontrolirao izvršenje istih.

Također pripremljen je natječaj i cijelokupna natječajna dokumentacija za Javni natječaj za financiranje programa, projekata i manifestacija koje će organizacije civilnog društva provoditi u 2021. godini, a sukladnoProračunu Grada Makarske za 2021. godinu i projekcijama za 2022. i 2023. godinu.

Za potrebe Vlade Republike Hrvatske, Ureda za udruge, sačinjeno je i dostavljeno godišnje izvješće o financiranju programa, projekata i manifestacija koje provode organizacije civilnog društva, a sufinancirao je Grad Makarska tijekom 2019. godine.

1. **KOMUNALNE DJELATNOSTI**

* **INFRASTRUKTURNI RADOVI I SL.:**

U periodu od 01.07. do 31.12.2020. godine izvodili su se slijedeći infrastrukturni radovi:

* Radovi na sanaciji opasnog mjesta na DC D8-križanje sa Zagrebačkom ulicom, Ulicom Put Požara i Istarskom ulicom
* Semaforizacija križanja DC D8-Zagrebačka - Put Požara – Istarska ulica
* Izgradnja i rekonstrukcija ulice Stari Velikobrdski put
* Izgradnja i rekonstrukcija zapadnog ulaza u Grad na D8 (kod Napoleonova spomenika)
* Građevinski radovi u ulici Botterijev prolaz
* Građevinski radovi na oborinskom sustavu u pothodniku Sljeme (spoj Vukovarske ulice i ulice Nikole Tesle)
* Asfaltiranje dijela ulice Put Požara i izrada nogostupa
* Asfaltiranje odvojka ulice zapadno od ulice Mate Vladića (poviše trafostanice)
* Asfaltiraje dijela ulice na Dugišu
* Rekonstrukcija ulice Petra Kaera
* Rekonstrukcija oborinske kanalizacije u ulici Don Klementa Grubišića
* Rekonstrukcija križanja D8 kod zgrada POS-a
* Uređenje makadamskih puteva u Kotišini
* Izrada podzida od kamenih blokova i popravak staza u Botaničkom vrtu Kotišina
* Građevinski radovi na izgradnji novog odmorišta na zapadnom ulazu u Grad nasuprot svetišta Vepric
* Instalaterski radovi na spoju lica Biokovska i Velika Vrata
* Popravak makadamskog puta na Osejavi prema GCOM-u
* Građevinski radovi na javnoj rasvjeti u ulici Slikara Gojaka
* Građevinski radovi na javnoj rasvjeti na šetnici na plaži
* Građevinski radovi na javnoj rasvjeti u parku Fra Jure Radića
* **PROJEKTI**

ŽIČARA MAKARSKA – BIOKOVO: Tijekom srpnja (do 14. srpnja) Upravni odjel za zaštitu okoliša, komunalne poslove, infrastrukturu i investicije SDŽ-e, je preko Grada Makarske provodio Javni uvid i javnu raspravu za Glavnu ocjenu prihvatljivosti zahvata za ekološku mrežu za zahvat izgradnje žičare Makarska (Zagon)  - Biokovo (Štrbina).

Nakon javne rasprave, dokumentacija je upućena nadležnom Upravnom odjelu, te nam je isti nakon obavljene procedure izdao Rješenje, kojim je utvrđeno da je planirani zahvat izgradnje "Žičare Makarska - Biokovo" u duljini 3100 m, temeljem Studije za glavnu ocjenu prihvatljivosti za ekološku mrežu, prihvatljiv za ekološku mrežu uz primjenu zakonom i izdanim rješenjem utvrđenih mjera ublažavanja negativnih utjecaja na ciljeve očuvanja i cjelovitosti ekološke mreže.

IZGRADNJA I REKONSTRUKCIJA ULICE PUT VOLICIJE: Izrađena je geodetska podloga za spoj ulice na Voliciji sa državnom cestom D8, te je naručen projekt. Nakon dostavljenog prijedloga odlučeno je da se projektom obuhvati kompletna prometnica od benzinske pumpe na istoku do spoja sa državnom cestom na granici prema Tučepima. Izrada projektne dokumentacije je u tijeku.

KUĆA SUNCA: Završen je projekt za Kuću Sunce, te je predan uz zahtjev za izdavanje građevinske dozvole.

PODTRIBINSKI PROSTOR :Aneksom ugovora o izvođenju radova na provođenju mjera energetske obnove podtribinskog prostora GSC-a produžen je rok za završetak radova, tako da su radovi završeni sa danom 31.08.2020. god. Zapisnik o primopredaji je sačinjen 03.09.2020.god.

GARAŽNI PROSTOR VOLICIJA: Idejni projekt je izrađen i sa posebnim uvjetima uz zahtjev predan za izdavanje lokacijske dozvole.

SANACIJA KROVIŠTA I PORTALA U STAROJ GRADSKOJ JEZGRI: Završeni su radovi na sanaciji krovišta u Ul. kipara Rendića, koji su bili ugovoreni sa firmom RELIANCE d.o.o. iz Splita.

* **RJEŠENJA**

Rješenja o naknadi za zadržavanje nezakonito izgrađenih zgrada u prostoru, komunalni doprinos, komunalnu naknadu, naknadu za uređenje voda i spomeničku rentu, odobrenja o korištenju javnih površina

Naknada za zadržavanje nezakonito izgrađenih zgrada u prostoru: U predmetom razdoblju izdano je 20 rješenja o naknadi za zadržavanje nezakonito izgrađenih zgrada u prostoru.

Komunalni doprinos: U predmetnom periodu Upravni odjel za komunalne djelatnosti izvršio je obračun i izdao ukupno 126 rješenja o komunalnom doprinosu u ukupnom iznosu od 8.816.598,78 kn, što uz dodatni popust od 15% iznosi 8.416.656,71 kn.

Komunalna naknada, naknada za uređenje voda i dr.

* izdano je 101 rješenje komunalne naknade stambeni i poslovni dio, u ukupnom iznosu 136.631,54 kuna
* izdano je 91 rješenje Naknade za uređenje voda za stambeni i poslovni dio ukupnog, u ukupnom iznosu 152.907,36 kuna
* izdano 350 rješenja Spomeničke rente u ukupnom iznosu 189.209,36 kuna.
* Izdano je 20 računa za parking u ukupnom iznosu 4.940,00 kuna.
* sukladno Odluci o djelomičnom oslobađanju od plaćanja komunalne naknade (Glasnik Grada Makarske, br. 7/20) obveznici komunalne naknade za poslovni prostor i građevinsko zemljište koje služi obavljanju poslovne djelatnosti, djelomično su oslobođeni od plaćanja komunalne naknade za 2020.g. i to prvog obroka za 2020.g., u ukupnom iznosu od 342.447,66 kuna
* sukladno Odluci o djelomičnom oslobađanju od plaćanja komunalne naknade za obveznike koji poslovnu djelatnost obavljaju sezonski(Glasnik Grada Makarske, br. 13/20) obveznici komunalne naknade za poslovni prostor i građevinsko zemljište koje služi obavljanju poslovne djelatnosti, koji poslovnu djelatnost obavljaju sezonski, djelomično su oslobođeni od plaćanja komunalne naknade za 2020.g.u visini 50 % ukupnog godišnjeg iznosa, u ukupnom iznosu od 43.223,64 kune

Porezi na javne površine i ostali porezi, zakupi, najam stanova, računi i sl.

* 72 računa za najam prostora/gradski stanovi u ukupnom iznosu 8.707,98 kn
* 303 računa za zakup poslovnih prostora u ukupnom iznosu 1.406.737,17 kn
* 69 Rješenja o korištenju JPP-reklama u ukupnom iznosu 130.080,00 kn
* 53 Rješenja o korištenju JPP „Peškera“ u iznosu 2.961.944,90 kn
* 9 Rješenja o korištenju JPP-razno/m2 u ukupnom iznosu 69.556,20 k
* 15 Rješenja o korištenju JPP-štandovi u ukupnom iznosu 98.612,50 k
* 10 Rješenja o korištenju JPP-šankovi/kiosci u iznosu 246.280,00 kn
* 17 Rješenja o korištenju JPP-uređaji za sport u iznosu 263.362,72 kn
* 22 Rješenja o korištenju JPP-rashladni aparati u iznosu 103.794,37 kn
* 48 Rješenja za korištenje JPP-štekat u ukupnom iznosu 1.004.431,30 kn
* 104 Rješenja o porezu na kuće za odmor u ukupnom iznosu 77.954,55 kn
* NKO – naknada za koncesijska odobrenja izdan 21 račun u ukupnom iznosu 746.750,60 kn
* OS1 - ostala nespomenuta potraživanja – izdana 54 računa – razno, u ukupnom iznosu 247.615,52 kn
* TRZ – Naknada za tržnicu i izdano 156 računa za tržnicu u iznosu 152.758,12 kn
* GRO – naknada za grobno mjesto – zdana 2 računa za grobna mjesta u iznosu 62.000,00 kn
* PUV – naknada za uređenje voda – izdano 5 računa u ukupnom iznosu 277.093,74 kn
* MKR – refundacija troškova tehničkog pregleda – izdan 1 račun za trošk.tehn. pregleda u iznosu 1.000,00 kn
* ZGZ – zakup gradskog zemljišta – izdano 6 računa za zakup gradskog zemljišta u ukupnom iznosu 8.854,15 kn

Sukladno Odluci o rasterećenju od obveza plaćanja poreza na korištenje javnih površina na području Grada Makarske ukupan iznos oslobađanja poreza na korištenje javne površine iznosi 1.448.548,62 kuna.

Sukladno Odluci o oslobađanju od plaćanja zakupnine/naknade za poslovne prostore u vlasništvu Grada Makarskei Odluci o djelomičnom oslobađanju od plaćanja zakupnine/naknade za poslovne prostore u vlasništvu Grada Makarske ukupan iznos oslobađanja od plaćanja zakupnine iznosi 581.436,71 kn

Povodom žalbi na rješenja o porezu na kuće za odmor, rješenja o korištenju javne površine, razno, a po uputi pravne službe, za cca 16 predmeta donesena rješenja o poništenju rješenja, računa i dr.

U cca 27 upravnih predmeta poništena rješenja o porezu na kuću za odmor temeljem dostavljene dokumentacije (Rješenja o odobrenju za pružanje ugostiteljskih usluga u domaćinstvu; Kupoprodajnih ugovora i dr.).

Zaduživanje novih poreznih obveznika kuća za odmor za 2020. godinu prema prikupljenoj dokumentaciji: kupoprodajni ugovori, darovni ugovori, vlasnički listovi, podaci od Makarskog komunalca i dr.

Rješenja o odobrenju za korištenje javnih površina – razno (zahtjevi, dopisi, prokopi i sl.): U predmetom razdoblju pisano je odgovoreno (dopis ili email) na cca 150 predmeta, a radi se o raznim odobrenjima, dopisima, rješenjima, prokopima i sl.

* **UPRAVNI POSTUPCI PO ŽALBI**

Vođeno cca 45 upravnih postupaka iz raznih područja (poreza na kuće za odmor, poreza na korištenje javne površine) u kojima su poduzete sljedeće radnje: zaključci za dostavu dokaza, zaključak za ispravku podneska, rješenja, dostava žalbe županiji, uredovne zabilješke, očitovanje na zahtjev za zaštitu zakonitosti, upravni spor. U predmetu Koncesija 1 upravni postupak, što uključuje rješavanje po žalbi,

* **POSLOVNI PROSTORI**

U svezi poslovnih prostora poduzimale su se slijedeće radnje:

* proveden Javni natječaj za zakup poslovnog prostora na adresi Trg Hrpina 1a, Kačićev trg 9, Obala kralja Tomislava 2
* proveden Javni natječaj za poslovni prostor Obala kralja Tomislava 2 i Trg Tina Ujevića 1 (Obavijest o otvaranju ponuda, Zapisnik Komisije o otvaranju ponuda, Zaključak o odabiru kandidata za zakup poslovnog prostora, Izrada Ugovora o zakupu poslovnog prostora zakupnika HDZ)
* Ponuda za novi Ugovor o davanju u zakup poslovnog prostora Kalalarga 4, zakupniku Nebraska d.o.o. (zakupnik nije prihvatio ponudu)
* Zapisnik o primopredaji poslovnog prostora na adresi Kalalarga 4 u Makarskoj
* Ponuda za sklapanje novog ugovora Sušionica mesa d.o.o.. Ponuda nije prihvaćena.
* proveden Javni natječaj za davanje u zakup poslovnih prostora Obala kralja Tomislava 2 i Kalalarga 4
* Ugovor o davanju u zakup poslovnog prostora Makarskoj obali d.o.o
* Zapisnik Komisije za određivanje namjene poslovnog prostora Kačićev trg 10 i Hrpina1
* donesena 4 Zaključka o davanju suglasnosti za postavljanje bankomata na adresi Kačićev trg 10, Obala kralja Tomislava 2, Lička 2 - 4 Ugovora o postavljanju bankomata
* **GROBNICE NA MJESNOM GROBLJU U VELIKOM BRDU**

Izrada 2 Ugovora o davanju na korištenje grobnog mjesta.

* **ODSJEK ZA POSLOVE IZVJEŠĆIVANJA- Gradski centar Osejava Makarska**

U elektronički dnevnik operativnog dežurstva svakodnevno tijekom dvadeset i četiri sata rada u periodu od 01.07. do 31.12.2020. godine obrađeno je i proslijeđeno 2447 (>10000) informacija kao rezultat 10820 telefonskih dolazno (8409) - odlaznih (2411) poziva zabilježenih kroz Vidicode (bez poziva sa VPN mreže i radijskih mreža).

Najviše informacija 688 odnosi se na komunalnu problematiku, 312 na javni red i mir, 216 (4946) na spuštanje stupića, 317 (2427) korona virus, 89 cestovni promet, 59 problem s opskrbom vodom, 69 prekid električne energije, 82 vremenske neprilike, 39 (48) Zakrpaj.to, 67 video nadzor, 19 ugrožavanje sigurnosti, 21 promet trajektni, 42 potres, 10 požar, 14 nesreće, 11 deratizacija, 5 bolesti, 56 civilna zaštita, 9 odron, 7 promet zračni, 1 onečišćenje mora, 1 onečišćenje kopna, 1 nesreće na moru, 7 kriminal, 52 radijske veze, 5 telefonija, 2 internet. Preostalih 246 informacija odnosi se na razna ostala događanja i informacije vezane direktno za GCOM.

Informacija spuštanje stupića, bilježi se na kraju dana kao jedna informacija, pa ih u stvari ima puno više (4946), kao i za Zakrpaj.to (48) i informacije vezane za korona virus (2427).

Elektroničkom poštom zaprimili smo 1423, a otposlano je 16045 poruka, što ukupno iznosi 17468 poruka.

Informacije se u uredovno vrijeme, redovito i po potrebi izvanredno za protekla dvadeset i četiri sata do 08:00 sati putem redovitog i/ili izvanrednog izvoda Biltena dostavljaju elektroničkom poštom: gradonačelniku, zamjenicima gradonačelnika, pročelniku Odjela za komunalne djelatnosti i predsjedniku Gradskog vijeća. Izvodi iz Biltena također, svakodnevno do 08:00 sati dostavljaju se voditeljima: Odsjeka za komunalno i prometno redarstvo, Pogona za obavljanje komunalnih djelatnosti, Makarskom komunalcu, Policijskoj postaji Makarska, te ostalim službama prema potrebi. Video kamere koriste se za praćenje situacija u živo (panoramske kamere), te deset (12) kamera na pozicijama Vepric, Glazbena škola, Autobusni kolodvor – rotor, rotor kod srednje škole, Kačićev trg, ulaz na rivu (Arbun) (2 kamere), raskrižje Vukovarske i Ante Starčevića (semafor na križanju), ispred zgrade Grada te dvije na raskrižju na Voliciji, rade prema zakonskom okviru te služe za video nadzor (snimanje i čuvanje snimljenog materijala do 10 dana), kao i jedna (1) kamera u GCOM-u koja snima prostor (radi pristupa serveru i kontrole rukovanja sa snimljenim materijalom), te jedna (1) kamera koja snima ulaznu kapiju u GCOM.

Tijekom 24 satnog dežurstva u svako doba, odmah osiguravamo trenutno postavljanje važnih informacija na službenu web stranicu Grada Makarske vezano za tekuću komunalnu problematiku grada (promet, struja, voda…).

Seizmološka postaja Makarskog primorja zabilježila je 42 potresa koji su se osjetili na Makarskom primorju.

SIGURNOST/MUP – Pomoć policiji oko sustava video nadzora sa raznih pozicija u Gradu, te pomoć pri pristupu snimljenim podacima i izdvajanje video nadzornih snimki Grada Makarske.

VIDEONADZOR – Nastavak rada na poboljšanju sustava video nadzora u gradu. Konstantna suradnja sa djelatnicima Securitasa na održavanju kamera, podešavanja i „popravljanja“ kvalitete materijala.

OSTALO – Kontinuirana suradnja sa JVP-om, DVD-om, Hrvatskim šumama, Crvenim križem, MARA-om, HGSS-om, RMR-om i Državnim hidrometeorološkim zavodom i ostalim službama na povećanju sigurnosti, informiranosti i podizanja kvalitete informiranosti građana Makarske.

* **ODSJEK KOMUNALNOG I PROMETNOG REDARSTVA**

Tijekom razdoblja od 01. srpnja do 31. prosinca 2020 godine službenici Odsjeka za komunalno i prometno redarstvo Grada Makarska, svakodnevnim radom u vremenu od 06,00 do 22,00 sati odnosno 24 satnom vremenu tijekom turističke sezone, evidentiramo obavljene poslove i radne aktivnosti. U navedenom periodu službenici ovog Odsjeka provodili su nadzor i mjere utvrđene temeljem zakonskih i pod zakonskih akata.

* ukupno utvrđeno 214 prekršaja za koja je izdan Obvezni prekršajni naloga sa ukupno izrečenim novčanim kaznama u iznosu od 202.300,oo kuna za troškove utvrđivanja prekršaja ukupno izrečeni iznos od 12.700, 00 kuna
* sačinjeno je 558 zapisnika i službenih zabilješki
* pokrenuto 12 upravnih postupaka

Predmetno razdoblje obilježeno je problematikom u svezi epidemije bolesti Covid-19. Službenici ovog Odsjeka izvršavali su svakodnevne kontrole sukladno mjerama za pokretanje gospodarskih i drugih aktivnosti u uvjetima proglašene epidemije bolesti Covid-19 uzrokovane virusom SARS-COV-2. Nadzori i kontrole obavljani su sukladno nalozima Stožera civilne zaštite Grada Makarska.

Komunalni redari su izvršili mjerenja odobrenih javnih površina na području Grada Makarske te sastavljali zapisnike po raznim osnovama iz Odluke o davanju na korištenje javnih površina Grada Makarske za postavljanje kioska, štekata, pokretnih naprava. Sukladno Odluci o porezu na korištenje javnih površina zapisnički su evidentirali korisnike javno-prometnih površina u svrhu izrade rješenja o naplati poreza. Obavljali su i popis korisnika poslovnih prostora u svrhu naplate komunalne naknade i spomeničke rente.

Temeljem odredbi Zakona o zaštiti životinja i Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama, intenzivno se provodio nadzor obaveznog mikročipiranja i cijepljenja pasa, određenog propisima o veterinarstvu. Evidencijom Ministarstva poljoprivrede Republike Hrvatske, Uprave za veterinarstvo, na prostoru Grada Makarska evidentirano je 1050 pasa. Nadzorom provedenim u razdoblju koje obuhvaća ovo izvješće obrađeno je 553 predmeta te je utvrđeno da je 163 psa uginula, 390 necijepljeno. Posjednicima uginulih životinja pisano je naloženo brisanje iz evidencije kod nadležnog veterinara. Za utvrđene necijepljene pse posjednicima je pisano naloženo cijepljenje životinje uz predočenje potvrde o cijepljenju. Tijekom nadzora utvrđeno je kod 4 psa da nisu čipirani te su nakon pisanog naloga komunalnih redara o obavljenom čipiranju dostavili potvrdu. Temeljem odredbi Zakona o zaštiti životinja i Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama određeno je da se provodi i kontrola o načinu držanja kućnih ljubimaca. Tijekom rujna i listopada otpočelo se je sa nadzorom koji je do daljnjeg obustavljen zbog mjera u svezi pandemije Covida 19. Nastavak nadzora provoditi će se u vremenu 2021. godine. Kontrola čipiranih i cijepljenih životinja obavljala se pisanom korespondencijom.

Odredbama Zakona o građevinskoj inspekciji, tijekom 2020. godine, Odsjek za komunalno i prometno redarstvo, po obavljenom nadzoru utvrđenih nezakonitosti u vezi kojih nije ovlašten postupati odnosno u vezi kojih je nadležno postupati drugo tijelo vlasti, prijavio je osam nezakonitih gradnji nadležnoj Građevinskoj inspekciji Ministarstva graditeljstva i prostornog uređenja.

.

1. **POGON ZA OBAVLJANJE KOMUNALNIH DJELATNOSTI**

* **ODRŽAVANJE JAVNIH ZELENIH POVRŠINA U GRADU**

Poslovi održavanja; stalna košnje, zaljevanje, dosadnja i dohranjivanje zasađenih i travnatih površina, održavanje vanjskog dijela Gradskog groblja Sv. Križ u Makarskoj,održavanje drvoreda i stabala ( palme, murve i dr.) u gradu,održavanje parkova, ostalih - zelenih površina u gradu i na gradskoj plaži (šet. dr. Franje Tuđmana).Tijekom navedenog perioda za gore navedene radove ukupno je utrošeno:

Tijekom nevedenog perioda za gore navedene od većih stavki utrošeno je:  
  
 - klasmannpotgrand 80 l…………...50 kom,  
 - lavanda…….. ………………….....25 kom,  
 - ružmarin……...…………………...50 kom,  
 - sadnice ukrasnog kupusa……….1000 kom,  
 - gnoj kan 27 %……………….…...500 kg,  
 - gnoj 15-15-15……………….…....400 kg,  
 - gnoj npk 7-20-30………………...500 kg.  
 - sadnice ružmarina…………….....100 kom,   
 - fertiplusorg.gnoj……………......2600 kg  
 - buxus…………………………........30 kom  
 - flax za košnju…………………..…..4 kom.

* **ODRŽAVANJE JAVNIH POVRŠINA I OBJEKATA U VLASNIŠTVU GRADA**

popravke udarnih rupa na javno prometnim površinama (šetnice , nerazvrstane ceste)

čišćenje kišnih rešetki i revizornihšahti po gradu,

bojenje drvenih klupa i izmjena oštećenih letava,

demontaža, skladištenje tuševa na gradskoj plaži,

izmjena oštećenih kamenih ploča na gradskoj rivi

postavljanje prometih znakova uz prometnice

postavljanje novih kanti za otpatke po gradu,

postavljanje zaštitinih ograda,  
u par navrata saniranje oštećenja vodovodnih cijevi na Rivi,

- popravak betonske kocke na šetnici Donja luka

- čišćenje šahti oborinskih voda,  
 - izvođenje manjih građevinskih radova na održavanju javnih površina….   
 - izmjena zastava po potrebi.  
 - održavanje dječjih i sportskih igrališta

* **POSLOVI ORGANIZIRANJA I NAPLATE PARKIRANJA**

**2020**. srpanj ……………… 641.203,92 kuna   
 kolovoz ……………. 677.865,48 kuna   
 rujan………………... 418.779,77 kuna   
 listopad …………….. 285.952,63 kuna   
 studeni ……………… 269.573,98 kuna   
 prosinac…………….. 180.495,93 kuna   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 **ukupno: 2.473.871,71 kuna**

* **OSTALI POSLOVI**

**- Tuševi:** na gradskoj plaži tijekom navedenog perioda od naplate tuširanja prihodovano je

**71.004,00 kuna**

**- Javni WC-i (nasuprot Arbuna, Peškera i Potok)**  naplaćeno je **35.500,00 kuna.**

**- Gradska tržnica:** Poslovi pružanja usluga na tržnici obavljeni su uredno i na vrijeme**.** Prihodi izno**se 223.224,96 kun**a kroz 34 aktivna ugovora.  
Neposrednom naplatom uprihodovano je 1.170,00 kuna.

**- Administrativni poslovi** (zaprimanje i otpremanj pošte, vođenje blagajne, radnih lista, prijava i

odjava djelatnika, zaduženja i razduženja skladišta,) obavljeni su uredno i na vrijeme.

1. **PROSTORNO UREĐENJE I GRADITELJSTVO**

* **ODSJEK ZA PROVEDBU DOKUMENATA PROSTORNOG UREĐENJA I GRAĐENJA**

**Prostorno planska dokumentacija**

Nakon višegodišnjih postupaka izrade te prikupljenih svih zakonom propisanih suglasnosti i mišljenja nadležnih tijela, kao i nakon provedbe postupka strateške procjene utjecaja na okoliš, Grad Makarska je na 21. sjednici Gradskog vijeća 10. srpnja 2020. godine, konačno usvojio sve do tad pripremljene planske dokumente:

* Izmjene i dopune Prostornog plana uređenja Grada Makarske,
* Izmjene i dopune Urbanističkog plana uređenja ugostiteljsko turističke zone Makarska Zapad 1,
* Izmjene i dopune Urbanističkog plana uređenja ugostiteljsko turističke zone Makarska Zapad 2, te
* Urbanistički plan uređenja ugostiteljsko turističke zone Biloševac 4.

**Urbanistički plan uređenja naselja „MOČA”**

Nakon dvije ponovljene javne rasprave, sa vlasnicima čestica iz obuhvata plana konačno su usuglašene izmjene u dijelu prometnih rješenja samog prijedloga. Također je izrađen i Nacrt konačnog prijedloga, utvrđeno izviješće o javnoj raspravi, utvrđen Konačni prijedlog plana, donesen Zaključak o konačnom prijedlogu te je isti upućen resornom ministarstvu na izdavanje suglasnosti.

**Imovinsko pravni predmeti unutar Odjela**

Zbog višemjesečnog izbivanja voditelja Odsjeka sa svog radnog mjesta (razlog bolovanje), u ovom izvještajnom periodu Odjel je nezavršene predmete ustupio na rješavanje u Ured gradonačelnika.

**Izdavanje posebnih uvjeta i uvjeta priključenja za izgradnju građevina i potvrda na glavni projekt**

- Izdano ukupno 96 posebnih uvjeta gradnje u postupku izdavanja građevinskih dozvola,

- Izdano ukupno 23 potvrde glavnog projekta.

* **ODSJEK ZA GRADITELJSTVO I ZAŠTITU OKOLIŠA**

Odsjek za graditeljstvo i zaštitu okoliša u djelokrugu svog rada temeljem Zakona o prostornom uređenju (Narodne novine broj 153/13, 65/17, 114/18, 39/19 i 98/19) i Zakona o gradnji (Narodne novine broj 153/13, 20/17, 39/19 i 125/19) a na osnovu Prostornog plana uređenja Grada Makarske (Glasnik Grada Makarske broj 8/06, 16/07, 17/08, 19/09, 3/16 i 9/20) izdaje upravne akate iz područja prostornog uređenja i graditeljstva (građevinske dozvole, lokacijske dozvole, uporabne dozvole, lokacijske informacije, rješenja o uvjetima građenja, potvrde glavnog projekta, rješenja o izvedenom stanju, parcelacijske elaborate, akte za uporabu građevine, etažiranje, posebne uvjete i uvjete priključenja, ovjeravanja pravomoćnosti dozvola, preslika dozvola, potvrde o prostornoj dokumentaciji i drugo).

Od 01.07.2020. godine do 31.12.2020. godine zaprimljena su ukupno 493 nova zahtjeva od kojih 469 zahtjeva putem e-dozvole te 24 ostala.

U navedenom razdoblju rješena su ukupno 442 predmeta i to:

- građevinske dozvole – 51 predmet

- lokacijske dozvole – 11 predmeta

- uporabna dozvola do 1968.g. – 9 predmeta

- uporabna dozvola do 2007.g. – 1 predmet

- uporabna dozvola - 20 predmeta

- tehnički pregled – 21 predmet

- rješenje o utvrđivanju građevne čestice – 19 predmeta

- parcelacijski elaborati – 13 predmeta

- lokacijska informacija – 81 predmet

- prijava početka građenja – 28 predmeta

- posebni uvjeti i uvjeti priključenja – 80 predmeta

- rješenja o izvedenom stanju – 42 predmeta

- etažiranje objekata – 26 predmeta

- rješenje o naknadi za zadržavanje objekata u prostoru – 40 predmeta

Od ostalih poslova vezanih za izdavanje raznih dokumenata rješavani su razni zahtjevi kao:

- ovjera pravomoćnosti dozvola i prijepisa dozvola,

- podaci o prostoru i dr.

- potvrda da se ne izdaje uporabna dozvola

- dopisi radi obračuna komunalnog i vodnog doprinosa

- pozivi strankama u svim upravnim predmetima

- očevidi u predmetima izdavanja rješenja o izvedenom stanju, građevinskim dozvolama, uporabnim dozvolama, lokacijskim dozvolama, rješenjima o uvjetima građenja, etažiranju i drugim aktima.

- dopisi radi obračuna komunalnog i vodnog doprinosa (235 dopisa)

- pozivi strankama u svim upravnim predmetima

- očevidi u predmetima izdavanja rješenja o izvedenom stanju, građevinskim dozvolama, uporabnim dozvolama, lokacijskim dozvolama, rješenjima o uvjetima građenja, etažiranju i drugim aktima.

1. **FINANCIJE I PRORAČUN**

**I.** **Kontinuirani (dnevni) poslovi obavljeni u ovom razdoblju iskazani su u nastavku:**

U ovom razdoblju zaprimljeno je i u poslovne knjige evidentirano 1481 ulaznih računa i 260 izlaznih računa za naknade čije se zaduživanje ne provodi direktno kroz program KOMIS (komunalni doprinos i naknada za zadržavanje nezakonito izgrađenih zgrada). Provedeno 1578 knjižnih zapisa-ispravaka (vezanih za poništenje rješenja i obračunatih kamata, obračuna popusta za pravovremeno plaćanje i oslobađanja od plaćanja temeljem odluka Gradskog vijeća i Gradonačelnika), 139 terećenja za troškove prisilne naplate i 198 knjižna zapisa na dobavljačima (ispravaka, odobrenja, terećenja za PDV u slučaju prijenosa porezne obveze). Napravljeno je 634 uplatnica i 183 isplatnica u glavnoj blagajni, 46 uplatnica i 68 isplatnica u pomoćnoj blagajni (porto).

Kroz blagajnu je naplaćeno 481.470,27 kn prihoda od čega se 72.167,06 kn odnosi na komunalnu naknadu, 101.037,90 kn na porez na kuće za odmor, 77.339,63 kn na naknade za uređenje voda, 168.749,96 kn na prodajno mjesto na tržnici, 50.348,89 kn na otkup stanova sa stanarskim pravom, 10.550,00 kn na otplatu gradskih stanova. Pripremljeno je i provedeno 20 kompenzacija.

Izvršen je obračun i isplata za 31 ugovor o djelu i 3 ugovora o autorskom honoraru, kao i 2 obračuna drugog dohotka (naknada za vijećnike).

Redovno su se obavljali poslovi platnog prometa (plaćanje obveza po ispostavljenim ulaznim računima) isplaćivane naknade građanima prema rješenjima nadležnih upravnih odjela (iz područja socijalne skrbi, obrazovanja i sl.), ispostavljeno je ukupno 3.160 naloga za plaćanje.

Naplaćena naknada za uređenje voda tjedno se uplaćivala na račun Hrvatskih voda, te se obavljalo mjesečno izvješćivanje i usklađivanje s Hrvatskim vodama.

Prije unosa podataka u knjigovodstvenu evidenciju obavljala se formalna kontrola (likvidatura) dokumentacije.

Ažurno su se evidentirale sve transakcije u analitičkim evidencijama: evidenciji dugotrajne imovine i sitnog inventara, evidenciji potraživanja i obveza, knjizi ulaznih računa, knjizi izlaznih računa, evidenciji primljenih i danih vrijednosnih papira, evidenciji primljenih i danih jamstava u garancija, evidenciji primljenih kredita i zajmova kao i izvanbilančnim evidencijama: evidencije potencijalnih obveza i potraživanja po osnovi sudskih postupaka.. Usklađivala su se stanja s kupcima i dobavljačima.

Kontinuirano se pratilo stanje naplate gradskih poreza i naknada, te su se provodile mjere za njeno poboljšanje.U tu svrhu je poslano 588 ovrha nad novčanim sredstvima. Od toga se 192 ovrha odnosi na naknadu za uređenje voda, 107 ovrha na porez na kuće za odmor, 53 ovrha na komunalni doprinos, 43 ovrhe na porez za JPP, 139 ovrha na komunalnu naknadu.. Redovito su se slale opomene obveznicima po knjigovodstvenim karticama, a broj poslanih opomena je 1567 komada.

**II. Periodični poslova obavljeni u ovom razdoblju su:**

* Obračuni kamata (pojedinačni obračuni tijekom godine),
* Izrada Odluke o osnivanju povjerenstava za popis imovine i obveza na dan 31.12.2020.g.
* Izrada Financijskog izvještaja za razdoblje 01.01.-30.06.2020. godine (PR-RAS, Obveze, Bilješke), dostava izvještaja u Financijsku agenciju (FINA).
* Izrada Konsolidiranog financijskog izvještaja za razdoblje 01.01.-30.06.2020. godine (PR-RAS, Obveze, Bilješke), dostava izvještaja u Financijsku agenciju (FINA).
* Izrada Financijskog izvještaja za razdoblje 01.01.-30.09.2020. godine (PR-RAS, Obveze, Bilješke), dostava izvještaja u Financijsku agenciju (FINA).
* Izrada Polugodišnjeg izvještaja o izvršenju proračuna Grada Makarske za razdoblje 01.01.-30.06.2020. (detaljna analiza financijskog poslovanja Grada i proračunskih korisnika, priprema materijala za Gradsko vijeće, dostava izvještaja Ministarstvu financija i Državnom uredu za reviziju)
* Priprema materijala za Odbor za financije i proračun i vođenje zapisnika.
* Priprema i izrada prijedloga I. izmjena i dopuna Proračuna Grada Makarske za 2020. godinu ( po ekonomskoj, programskoj, organizacijskoj, funkcijskoj klasifikaciji i izvorima),
* Priprema i izrada prijedloga II. izmjena i dopuna Proračuna Grada Makarske za 2020. godinu ( po ekonomskoj, programskoj, organizacijskoj, funkcijskoj klasifikaciji i izvorima) te plana razvojnih programa za 2020.g, koordinacija s upravnim odjelima i proračunskim korisnicima u izradi prijedloga, usklađenje prihodovne strane proračuna po izvorima i ostalim klasifikacijama s rashodovnom stranom.
* Izrada prijedloga Odluke o raspodjeli rezultata ostvarenog u 2019. godini,
* Priprema II. Odluke o preraspodjeli sredstava planiranih u Proračunu Grada Makarske za 2020.g.
* Priprema III. Odluke o preraspodjeli sredstava planiranih u Proračunu Grada Makarske za 2020.g.
* Priprema i izrada prijedloga Proračuna Grada Makarske za 2021. godinu i projekcija Proračuna za 2022. i 2023. godinu, koordinacija s upravnim odjelima i proračunskim korisnicima.
* Izrada prijedloga Plana razvojnih projekata za 2021.,2022. i 2023.g.
* Izrada prijedloga Odluke o izvršavanju Proračuna Grada Makarske za 2021.g.
* Izrada tromjesečnih izvještaja o stanju zaduženosti, danim jamstvima i suglasnostima (IZJ obrazac) i dostava Ministarstvu financija
* Evidentiranje i praćenje potpisanih ugovora koji su dostavljeni u Upravni odjel za financije i proračun
* Provedba odluke o otpisu potraživanja na temelju prijedloga popisnog povjerenstva za 2019. g. kroz poslovne knjige
* Obračun i isplata plaća i naknada zaposlenicima Grada Makarske, naknada vijećnicima i članovima povjerenstava, naknada osobama na stručnom osposobljavanju, ugovora o djelu, autorskih honorara te izrada s tim povezanih izvještaja Poreznoj upravi, HZZO i Državnom zavodu za statistiku (obrasci JOPPD, RAD, zahtjevi za refundaciju naknade za bolovanje) .
* Izrada JOPPD obrazaca za ostale isplate (naknade temeljem Odluke o socijalnoj skrbi, stipendije i sl.)
* Izrada mjesečnih obračuna PDV-a (PDV-obrazac) i dostava Poreznoj upravi
* Usklađenje i ispravci PDV-obrazaca prema uputi Porezne uprave zbog obveze usklađivanja s PPO-obrascima izdavatelja računa kod prijenosa porezne obveze,
* Usklađivanje evidencije obveza i potraživanja po vrstama (mjesečno),
* Praćenje realizacije projekata financiranih iz pomoći i pomoći EU: praćenje realizacije zahtjeva za nadoknadom sredstava (ZNS), evidentiranje primljenih predujmova, dostava podataka i dokumentacije nadležnom odjelu za potrebe pripreme ZNS-a i provođenje projekata,
* Izrada Izvještaja o korištenju proračunske pričuve,
* Ustrojavanje evidencije i izrada tabele za praćenje statusa sudskih sporova prema podacima pravne službe koji su sastavni dio bilješki uz financijska izvješća.
* Usklađivanje rashoda proračunskih korisnika po izvorima

**III. Povremeni poslovi koji su se obavljali u ovom razdoblju su:**

* Izdavanje raznih potvrda na zahtjev zaposlenika, građana, obrtnika i trgovačkih društava
* Izdavanje potvrda o nepostojanju dospjelog duga prema Gradu Makarskoj za pravne i fizičke osobe za potrebe prijave na natječaj.
* Analiza utroška po izvorima financiranja s posebnim naglaskom na utrošene pomoći,
* Ispravci potraživanja temeljem Odluke Gradskog vijeća o rasterećenju od obveza plaćanja poreza na korištenje javnih površina
* Ispravci potraživanja temeljem Odluke Gradonačelnika o uvjetima i načinu plaćanja naknade za zakup prodajnog mjesta na tržnici
* Ispravci potraživanja temeljem Odluke Gradskog vijeća o djelomičnom oslobađanju od plaćanja komunalne naknade
* Ispravci potraživanja temeljem Odluke Gradskog vijeća o oslobađanju od plaćanja zakupnine/naknade za poslovne prostore u vlasništvu Grada Makarske
* Upiti Ministarstvu financija vezano za primjenu zakonskih propisa (PDV, Porez na dohodak i dr.)
* Praćenje zakonskih propisa vezano za neke specifične situacije, te kontaktiranje nadležnih institucija i savjetničkih kuća za mišljene u njihovom provođenju.
* Usklađivanje stanja duga iz prethodnih godina sa obveznicima po ugovorima o otplati stanova za stanarskim pravom, na temelju preuzetih podataka od „Stambenog gospodarstva“ d.o.o. Makarska, od čega je usklađeno stanje sa 2 obveznika, a za 12 obveznika napravljen je konačni obračun po kojem su izvršili otplatu.

**STANJE NOVČANIH SREDSTAVA**

Na dan 31.12.2020. godine stanje novčana sredstva (na žiro računu i u blagajni) iznosilo je 35.741.957,70 kn.

1. **URED GRADONAČELNIKA**

**Obilježavanje blagdana i spomen-dana**

Obilježen je Dan pobjede i domovinske zahvalnosti i Dan hrvatskih branitelja, Europski dan sjećanja na sve žrtve totalitarnih i autoritarnih režima, Dan Hrvatske ratne mornarice, Dan grada Makarske, blagdan Svih svetih, 21. obljetnica smrti prvog hrvatskog predsjednika dr. Franje Tuđmana.

**Ostala protokolarna događanja u kojima je Grad Makarska sudjelovao kao organizator ili suorganizator**

Zbog epidemioloških mjera koje su na snazi, Grad Makarska u navedenom je razdoblju odgodio većinu protokolarnih događanja i prijema.

U predmetnom razdoblju održane su tri završne konferencije/ obilježavanje završetka radova vezane za projekte (su)financirane iz EU fondova: završna konferencija na projektu Energetske obnove podtribinskog prostora glavnog terena Gradskog sportskog centra Makarska čiji je Grad Makarska nositelj, obilježavanje završetka radova na otvaranju interpretacijskog centra Veliki Kaštel( u sklopu projekta ,,Revitalizacija kulturno-povijesne baštine zaseoka Kotišina'' čiji je Grad Makarska nositelj), završna konferencija projekta Sportski INpuls - projekta inkluzije djece s teškoćama u razvoju u redovne sportske aktivnosti u kojem je Grad Makarska partner.

Krajem listopada,u suradnji sa Ministarstvom hrvatskih branitelja i Makarskom komunalcem d.o.o., na Gradskom groblju Sv. Križa organiziran je posljednji ispraćaj žrtvama Drugog svjetskog rata i poraća ekshumiranih na lokacijama ''Jama šestica'', i ''Staza Saranč'' na predjelu Biokova.

## **Odnosi s javnošću** Pripremanje izjava, priopćenja i odgovaranje na novinarske upite, pisanje ispravaka netočnih navoda sukladno Zakonu o medijima( NN 59/04, 84/11,81/13), slanje oglasai drugih službenih objava za Grad Makarsku.

Pripremanje priopćenja za gradonačelnika i pročelnike te pisanje izvještaja sa sjednica Gradskog vijeća.

Svakodnevno se ostvaruje suradnja s RMR-om, portalom Makarsko primorje i Digital video studijom Pašalić s kojim se surađuje i na arhiviranju svih važnijih događanja na području grada.

**Izvještavanje građana u svezi pandemije uzrokovanom bolešću COVID-19**

U suradnji sa Stožerom civilne zaštite Grada Makarske i Nastavnim zavodom za javno zdravstvo Splitsko-dalmatinske županije - ispostava Makarska, na internet stranici Grada Makarske redovito su objavljivane sve obavijesti vezane za pandemiju uzrokovanu bolešću COVID-19. Redovito su objavljivane sve novosti vezane za otvaranje i rad prvog ,,drive-in'' testiranja u Splitsko-dalmatinskoj županiji koji je otvoreno u Makarskoj.

**Posebna izdanja Grada Makarske – Grad Makarska info**

Grad Makarska je i u 2020. godini tiskao posebno izdanje povodom Dana grada Makarske *- Grad Makarska info*, kao umetak u lokalnom tjedniku Makarska kronika. Riječ je o publikaciji koju Grad Makarska izdaje jedanput u godini a s ciljem informiranja građana o radu gradske uprave između dviju svečanih sjednica Gradskog vijeća.

Grad Makarska info ove je godine tiskan na 20 stranica, a kompletna priprema tiskovine radi se u Gradu Makarskoj.

**Provedba Zakona o pravu na pristup informacijama i odgovaranje na ostale upite građana**Svakodnevno se rješavaju zahtjevi sukladno Zakonu o pravu na pristup informacijama( NN br. 25/13, 85/15) te isti upisuju u Upisnik o zahtjevima, postupcima i odlukama o ostvarenju prava na pristup informacijama i ponovnu uporabu informacija Grada Makarske.

Uz objavu na internet stranici Grada Makarske, Glasnici Grada Makarske, sukladno navedenom zakonu, redovito se šalju u Središnji državni ured za razvoj digitalnog društva.

Svakodnevno se pripremaju odgovori i na ostala pitanja građana, medija ili zainteresiranih pravnih osoba te omogućuje dobivanje traženih informacija pisano, usmeno ili uvidom u tražene akte.

**Savjetovanje sa zainteresiranom javnošću**

Sukladno čl. 11 Zakona o pravu na pristup informacijama ( NN br. 25/13, 85/15), Grad Makarska provodi procedurusavjetovanja sa zainteresiranom javnošću. Savjetovanje se provodi u skladu s planom savjetovanja koji na prijedlog pročelnika upravnih odjela donosi gradonačelnik.

Riječ je o internet savjetovanju koje se provodi na način da se nacrt prijedloga odluke postavlja na web stranice s ciljem da zainteresirana javnost može davati svoje primjedbe. Tijelo javne vlasti dužno je objaviti i izvješće o provedenom savjetovanje u sklopu kojeg se, među ostalim, nalaze i podaci o broju zaprimljenih primjedbi, koliko ih je usvojeno i obrazloženje vezano za odbijene primjedbe ukoliko ih ima. Izvješća o provedenom savjetovanju sastavni su dio materijala uz odluke koje idu na usvajanje Gradskom vijeću.

**Internet stranica Grada Makarske i društvene mreže**

Na službenoj internet stranici Grada Makarske objavljuju se informacije koje je Grad kao tijelo javne vlasti dužan prema Zakonu o pravu na pristup informacijama( NN 25/13, 85/15), ali i vijesti iz djelokruga gradske uprave, gradskih ustanova i tvrtki te priopćenja, obavijesti i reagiranja.

Uz objavljivanje i ažuriranje sadržaja na internet stranici Grada Makarska, vijesti, priopćenja, izjave te vijesti o radu gradske uprave kao i obavijesti iz domene rada gradskih ustanova i poduzeća svakodnevno se objavljuju i na facebook stranici Grada Makarske.

Grad Makarska po drugi put je dobio ocjenu 5 za transparentnost financija i proračunskih dokumenata prema rezultatima istraživanja Instituta za javne financije. Svake godine Institut za financije provodi ovo istraživanjeprovjerom objavljenih proračunskih dokumenata na službenim mrežnim stranicama, a s ciljem ocjenjivanja transparentnosti među županijama gradovima i općinama. Grad Makarska tako se našao među 87 lokalnih jedinica čija je transparentnost ocijenjena najvišom ocjenom. Grad Makarska odličnu ocjenu za transparentnost financija i proračunskih dokumenata dobio je i 2018. godine.

Nakon više od desetljeća, Grad Makarska je u 2020. krenuo s pripremama za izradu nove internet stranice. U izradu nove stranice bilo je nužno krenuti jer je 10 godina u svijetu web tehnologija predugo razdoblje te je stranica došla do svojih granica po pitanju mogućnosti nadogradnji i prilagodbi današnjim standardima.

* **AKTIVNOSTI U REALIZACIJI PROJEKATA I RAZVOJA GRADA MAKARSKE**

Nakon uređenja i adaptacije prostorija Gradske knjižnice Makarska na Javni poziv za predlaganje javnih potreba u kulturi Republike Hrvatske Grad Makarska prijavio je i **projekt „Nabava opreme za pohranu zbirke stare i rijetke građe Gradske knjižnice Makarska“** te ostvario financiranje u iznosu od 100.000,00 HRK. Gradska knjižnica Makarska posjeduje veliki broj primjeraka stare i rijetke građe što fond knjižnice čini kulturno i povijesno značajnim. Zbirka stare i rijetke građe uključuje inkunabulu, stare monografske i serijske publikacije i drugu građu tiskanu od 16. stoljeća, a koja je u knjižnicu pristigla legatom (građa oporučno ostavljena knjižnici), darom i kupnjom. Ovakva građa iziskuje posebnu pažnju, počevši od stručne obrade, preko pohrane i čuvanja pa sve do korištenja, stoga je Grad Makarska proveo postupak javne nabave i nabavio adekvatne regale za smještaj ovakve vrste građe: 11 knjižnih regala, 6 dvodijelnih metalnih ormara, 2 staklene vitrine te 4 radna stola i 4 stolice. Završno izviješće o provedbi projekta predano je u rok te su odobrena sredstva u cijelosti povučena. Ukupna vrijednost projekta iznosila je 150.237,50 HRK (uključen PDV).

Zahvaljujući uspješnoj prijavi na Javni poziv za sanaciju opasnih mjesta kroz Nacionalni program sigurnosti cestovnog prometa Republike Hrvatske 2011.-2020.: Bolja cestovna infrastruktura, kojeg je objavilo Ministarstvo unutarnjih poslova Republike Hrvatske, Grad Makarska ostvario je sufinanciranje projekta „**Sanacija opasnog mjesta na državnoj cesti D-8 u Makarskoj – križanje državne ceste D8 sa Zagrebačkom, Put požara i Istarskom ulicom“** . Dobivena su bespovratna sredstva u iznosu 833.253,75 HRK što čini 70% ukupne vrijednosti projekta. Nakon provedenog postupka Javne nabave odabran je izvođač radova koji je uveden u posao u ožujku 2020., a sa radovima se započelo u travnju. Radovi na sanaciji projekta završeni su u prosincu 2020. godine. Grad Makarska predao je završno izviješće o provedbi projekta u roku te su odobrena sredstva u cijelosti isplaćena. Ukupna vrijednost projekta iznosila je cca. 1.400.000,00 kuna.

Na isti natječaj Grad Makarska prijavio je i projekt **''Sanacija opasnog mjesta na D8 na zapadnom ulazu u Makarsku''** , te ostvario sufinanciranje u iznosu od 1.142.645,00 HRK što čini 70% ukupne vrijednosti projekta. Proveden je postupak Javne nabave za odabir izvođača radova. Sa radovima na sanaciji opasnog križanja započelo se u rujnu 2020. Provedba projekta je u tijeku.

Grad Makarska je na Poziv za dostavu projektnih prijedloga za Osiguravanje školske prehrane za djecu u riziku od siromaštva (šk. god. 2019.-2020.) treću godinu za redom prijavio **projekt Marendajmo zajedno**. Projektnim prijedlogom obuhvaćeno je ukupno 300 djece, a vrijednost projekta iznosi 304.003,46 HRK. Odlukom o financiranju u veljači 2020. godine Grad Makarska ostvario je financiranje predmetnog projekta u 100% iznosu. Nositelj projekta je Grad Makarska zajedno sa partnerima osnovnim školama oca Petra Perice i Stjepana Ivičevića. Prilikom izrade projektnog prijedloga škole su provele preliminarnu anketu među svojim učenicima kako bi utvrdili broj učenika koji sukladno definiranim kriterijima ostvaruju pravu na besplatnu marendu, a koji su dio Odluke o kriterijima za osiguranje besplatne školske marende obje škole, uvjetovani u Uputama za prijavitelje Otvorenog javnog poziva na dostavu projektnih prijedloga „Osiguravanje školske prehrane za djecu u riziku od siromaštva (školska godina 2019./2020.) Grad Makarska predao je završni zahtjev za nadoknadom sredstava, te se očekuje odluka PT-a za odluku o prihvatljivosti potraživanih troškova u sklopu završnog ZNS-a. Do sada je u sklopu projekta odobreno ukupno 194.348,56 HRK potraživanih troškova. Provedba projekta je u tijeku.

U školskoj godini 2020./2021. Grad Makarska je u partnerstvu sa osnovnim školama oca Petra Perice i Stjepana Ivičevića prijavio projekt *Marendajmo zajedno 2020./2021*. - na otvoreni trajni Poziv za osiguravanje školske prehrane za djecu u riziku od siromaštva. Projektom je obuhvaćeno 430 osnovnoškolaca, a ukupna vrijednost projekta iznosi 437.137,79 HRK. Projekt je u postupku evaluacije.

Projekt **Školska shema** koji se već drugu godinu za redom provodi u osnovnim školama na području Grada Makarske financiran je sredstvima Europske unije sa 85% odobrenog iznosa dok preostalih 15% posto se financira iz državnog proračuna. Grad Makarska za ovu školsku godinu 2019./2020. ostvario je financiranje u iznosu od 73.627,00 HRK za ukupno 1192 učenika. Provedbeno tijelo, Agencija za plaćanje u poljoprivredi ribarstvu i ruralnom razvoju, u ožujku 2020. godine putem elektroničke pošte obavijestila je sve korisnike sredstava kako se projekt obustavlja zbog pandemije COVID*-*19 uzrokovane *SARS-CoV-2*. Odlukom nacionalnog Stožera civilne zaštite nastava u obrazovnim institucijama se prekida te su djeca bila obavezna nastavu pratiti od kuće. Nakon ukidanja navedene Odluke Stožera provedba projekta se nastavila te je odlučeno da u izvještajno razdoblje za školsku godinu 2019./2020. uđe i mjesec rujan. Projekt je uspješno priveden kraju.

Agencija za plaćanja u poljoprivredi ribarstvu i ruralnom razvoju raspisala je Javni poziv za iskaz interesa za sudjelovanje u provedbi programa Školska shema za 2020./2021. godinu. Grad Makarska je u suradnji sa školama pripremio projektnu dokumentaciju te je u roku predan na evaluaciju. Sukladno Odluci o odabiru osnivača osnovnih škola projekt Školska shema u osnovnim školama nastavite će se i u tekućoj školskoj godini. Ukupno odobrena sredstva za podjelu voća i povrća te mlijeka i mliječnih proizvoda iznosi 91.161,90 HRK. Provedba projekta započela je u listopadu 2020. godine.

Grad Makarska na Javni poziv Ministarstva poljoprivrede za provedbu Programa **Školski medni dan** s Hrvatskih pčelinjaka za 2020. godinu, iskazao je interes za sudjelovanje u suradnji sa dvije osnovne škole, Osnovnom školom oca Petra Perice (+ Promajna) i Osnovnom školom Stjepana Ivičevića. Provedba programa Školski medni dan odnosi se na podjelu staklenki meda hrvatskih pčelara s nacionalnom markicom hrvatskih pčelinjaka sa svrhom podizanja razine svijesti upotrebe meda u prehrani i poticaj razvoja lokalnog poduzetništva kao i promocija domaćih proizvoda.

Staklenke meda dobilo je 169 prvašića. Prilikom podjele staklenki meda i edukativnih brošura u školama je organizirano je i edukativno predavanje o tome kako med nastaje i koliko je med važna namirnica u prehrani svakog djeteta.

U srpnju 2019. godine Grad Makarska je potpisao ugovor o sufinanciranju sa INEA-om, te ostvario sufinanciranje uspostave visokokvalitetnog pristupa internetu lokalnim stanovnicima i posjetiteljima na javnim mjestima, poput gradskih vijećnica, knjižnica, muzeja, parkova i trgova u iznosu od 15.000 EURA. Poziv za podnošenje prijava u okviru instrumenta za povezivanje Europe (CEF) u području transeuropskih telekomunikacijskih mreža za promicanje internetske povezanosti u lokalnim zajednicama „WiFi4EU“, bio je otvoren od 4. do 5. travnja 2019. Rok za provedbu projekta iznosio je 18 mjeseci. Grad Makarska s ciljem uspješne realizacije projekta krenuo je sa pregovorima sa Hrvatskim telekomom d.o.o. za postavljanjem odvojene mreže za distribuciju interneta, optičke mreže, te je u veljači 2020. godine ostvario mogućnost priključaka na optiku. Za vrijeme realizacije i dobavljanja potrebne infrastrukture izrađeno je idejno rješenje za lokacije na kojima će pristup besplatnom internetu biti omogućen. U listopadu 2020. godine putem elektroničke pošte Europska komisija je obavijestila sve korisnike vaučera kako se rok za provedbu projekta uspostave mreže javno dostupnog interneta produljuje za 6 mjeseci zbog pandemije COVID*-*19 uzrokovane *virusom SARS-CoV-2.* U tijeku je priprema dokumentacije za pokretanje postupka javne nabave.

Grad Makarska započeo je sa provedbom projekta **Energetske obnove Podtribinskog prostora glavnog terena GSC-a na adresi Franjevački put 2**. U rujnu 2018. godine JU Makarska razvojna agencija MARA prijavila je predmetni projekt na Javni poziv Energetska obnova i korištenje obnovljivih izvora energije u zgradama javnog sektora, koji se financira iz Europskog fonda za regionalni razvoj. Radovi na projektu **Energetske obnove Podtribinskog prostora glavnog terena GSC-a na adresi Franjevački put 2** započeli su krajem siječnja, a okončani su u listopadu 2020. Predmetni radovi rezultirali su prelaskom zgrade iz trenutnog energetskog razreda D u energetski razred C, ostvarivanjem ušteda od 61,31% potrebne energije za grijanje objekta i 20,83% primarne energije za potrebe objekta te ukupnim smanjenjem emisije CO2 u javnim zgradama i poboljšanjem estetskog izgleda zgrade za korisnike zgrade i građane grada Makarske. JU Makarska razvojna agencija MARA prijavom projekta na javni poziv za Program sufinanciranja provedbe EU projekata na regionalnoj i lokalnoj razini za 2019. godinu ostvarila je dodatnih 1.028.767,88 kn bespovratnih sredstava za navedeni projekt. U tijeku je provedba projekta.

Apliciranjem na **Javni poziv za iskaz interesa za nabavu spremnika za odvojeno prikupljanje otpada** koji je objavio Fond za zaštitu okoliša i energetsku učinkovitost u svibnju 2018. godine, dobivena su sredstva za nabavu 1252 spremnika za papir koji će se dodijeliti obiteljskim kućama i stambenim zgradama, te 6 spremnika za staklo koji će se postaviti na javno prometnim površinama. U ožujku 2019. godine od strane Fonda za zaštitu okoliša i energetsku učinkovitost Grad Makarska zaprimio je dodatak osnovnom Ugovoru kojim se reguliraju uvjeti isporuke spremnika. Grad Makarska je u rujnu 2019. godine zaprimio terminski plan dostave spremnika, te u suradnji sa Makarskim komunalcem započeo sa pripremom prostora za skladištenjem spremnika, obzirom da dostavljeni spremnici do njihovog postavljanja na javnu površinu moraju biti skladišteni u zaštićenom prostoru i pod video nadzorom. Nakon ispunjenih uvjeta za skladištenje spremnika a sukladno terminskom planu isporuke. Grad Makarska zaprimio je prvu isporuku spremnika za papir 5 i 8 za staklo. Primopredaja spremnika za odvojeno prikupljanje komunalnog otpada održala se 20. svibnja 2020. godine. U tijeku je prijenos vlasništva sa Fonda za zaštitu okoliša i energetsku učinkovitost na jedinicu lokalne samouprave, nakon čega se spremnici mogu postaviti na već odabrane lokacije. Grad Makarska očekuje novi terminski plan od FZOEU-a za isporuku preostalih spremnika. Fond za zaštitu okoliša i energetsku učinkovitost sufinancira 85% investicije, a Grad Makarska preostalih 15%, a ukupna vrijednost projekta iznosi 286.686,06 HRK. U tijeku je provedba projekta.

Cilj projekta **„Sportski INpuls**- **uključivanje djece i mladih u riziku od socijalne isključenosti te osoba s invaliditetom i djece s teškoćama u zajednicu kroz šport“** je omogućiti poboljšanje pristupa i sudjelovanje u sportskim sadržajima u gradu Makarska djeci s teškoćama u razvoju i osobama s invaliditetom. Grad Makarska nositelj je aktivnosti broj 2. i odgovoran je za uspješnu provedbu obnove male sportske dvorane GSC-a; zamjenu otvora, soboslikarske radove, opremanje boulder stijenom za penjanje koja je prilagođena osobama s invaliditetom kao i rekvizitima za atletiku, biciklizam i košarku. Zatim nabavu rampe za olakšan pristup osobama s invaliditetom, te svlačionice sa sanitarnim čvorom. Grad Makarska uspješno je realizirao navedene aktivnosti, te njihovom realizacijom pridonio uspješnosti provedbe projekta. Nositelj projekta je Zajednica sportskih udruga Grada Makarske. Ukupna vrijednost iznosi 1.384.089,51 kn, a udio sufinanciranja 100%. Projekt je završen u listopadu 2020. godine.

Grad Makarska prijavio je projekt **''Skupi, složi, savjesno odloži''** na otvoreni poziv za provedbu Programa izobrazno-informativnih aktivnosti o održivom gospodarenju otpadom Fonda za zaštitu okoliša i energetsku učinkovitost. Razdoblje provedbe projekta završeno je u studenom 2019. godine. Sukladno ugovoru o dodjeli bespovratnih sredstava Grad Makarska obavezan je osigurati trajnost rezultata projekta pa je još uvijek aktivna Internet stranica Skupi složi savjesno odloži!, radi se na proširenju baze podataka aplikacije Abecedarij otpada, a i planirana je organizacija akcije čišćenja sela Makar, no zbog pogoršanja situacije sa širenjem pandemije uzrokovane virusom *SARS-CoV-2* realizacija akcije čišćenja zasada je odgođena.

Splitsko-dalmatinska županija raspisala je Javni poziv za podnošenje zahtjeva za potpore iz Mjere 2. Potpora-pomoći plaćanja zakupnine/najma na otvorenim tržnicama/tržnim centrima za OPG-a koja imaju verziju plaćanja najma iz Programa pomoći-potpore obiteljskim poljoprivrednim gospodarstvima (OPG) na području SDŽ-a za 2020. godinu. Pružena je pomoć OPG-ovima u pripremi dokumentacije s ciljem uspješne prijave na predmetni natječaj. Tri korisnika gradske tržnice preko predmetnog natječaja ostvarila su bespovratna sredstva.

U suradnji sa Makarskim Komunalacem i partnerima iz BiH, JP PP Hutovo Blato iz Čapljine i partnerom iz Crne Gore JP Morsko Dobro koje upravlja zaštićenim područjem Solila iz Tivta, na otvoreni 2. poziv za dostavu projektnih prijedloga Interreg CRO-BiH- MN, prijavljen je projekt EndemicPathway – Put endema. Interreg IPA program prekogranične suradnje Hrvatska-Bosna i Hercegovina-Crna Gora 2014.-2020. je trilateralni program koji se provodi u financijskom razdoblju 2014.-2020. Opći cilj Interreg IPA programa prekogranične suradnje Hrvatska-Bosna i Hercegovina-Crna Gora 2014.-2020. je jačanje socijalnog, ekonomskog i teritorijalnog razvoja prekograničnog područja primjenom zajedničkih projekata i aktivnosti. Između 161 prijavljene projektne ideje prijavljeni projekt dobio je odobrenje za sufinanciranje. Ukupan odobreni iznos projekta je : € 1 598 806.03. Ustudenom 2020. potpisan je ugovor o dodjeli bespovratnih sredstava, te je projekt započeo sa provedbom.

U predmetnom razdoblju aktivno se radi na još nekoliko projekata, bilo u ulozi prijavitelja ili kao partner na projektu, pripremaju prijave za natječaje na nacionalnoj ili na regionalnoj razini regionalne, na dnevnoj bazi koordiniraju se poslovi između Odjela za projekte i razvoj i JU Makarske razvojne agencije MARA, učestalo se prate aktualni natječaji, kao i najave istih.

* **JAVNA NABAVA**

U navedenom razdoblju **ukupno 22 postupaka nabave**, vrijednosti nešto više od **35.000.000,00 kn (bez PDV-a**). Najznačajnije nabave, s obzirom na ugovorene iznose, među radovima bile su Izgradnja dječjeg vrtića i jaslica na Zelenci (14.323.987,60 kn + PDV) i Sanacija dijela zadarske ulice – od Đakovačke do Starog Velikobrdskog puta (4.426.975,97 kn + PDV), među robom Nabava udžbenika, radnih bilježnica i drugih obrazovnih materijala za učenike osnovnih škola (nabava u ime i za račun drugih naručitelja, ukupno 1.089.727,18 kn + PDV, od toga 607.389,47 kn + PDV za OŠ Stjepana Ivičevića, 482.336,65 kn + PDV za OŠ oca Petra Perice) te Opskrba električnom energijom (790.159,75 kn + PDV), a među uslugama Održavanje LC SPI paketa aplikacija (Libusoft) i najam poslužitelja (187.366,60 kn + PDV), Usluge promocije i vizualnog identiteta u okviru projekta ''Revitalizacije kulturno-povijesne baštine zaseoka Kotišina'' (157.760,00 kn + PDV) i Prijevoz učenika osnovnih škola za školsku godinu 2020./2021. (95.628,00 kn + PDV).

Priprema postupaka javne nabave koji će biti pokrenuti u narednom razdoblju (Izgradnje zgrade za ispraćaj u Veliko Brdu, Izgradnja zapadnog kraka Šibenske ulice, rekonstrukcija istočnog kraka Šibenske ulice, Izgradnja pješačke staze od križanja Splitske ulice sa ŽC 6196 do Zadarske ulice, Nabava opreme i instalacija pristupnih točaka za javni bežični internet WiFi4EU itd..).

Izrada i objava izmjena i dopuna Plana nabave za 2020. godinu, , sve na temelju Proračuna Grada Makarske za 2020. i Rebalansa (ukupno 5 izmjena i dopuna, IV.-VIII.),vođenje i osvježavanje Registra ugovora o javnoj nabavi i okvirnih sporazuma na Elektroničkom oglasniku javne nabave Narodnih novina, sukladno Zakonu o javnoj nabavi, a temeljem dostavljenih podataka od strane nadležnih upravnih odjela. Reguliranje zakonskih obveza vezanih za sprječavanje sukoba interesa u javnoj nabavi, (priprema i potpisivanje izjava, objava na službenoj stranici Grada, evidentiranje u dokumentacijama o nabavi);

Rad na projektu ''Revitalizacija kulturno-povijesne baštine zaseoka Kotišina'' koji je financiran iz sredstava Europskog fonda za regionalni razvoj - Operativni program Konkurentnost i kohezija, temeljem Ugovora o dodjeli bespovratnih sredstava za projekte financirane iz Europskih strukturnih i investicijskih fondova u financijskom razdoblju 2014. – 2020. broj: KK.06.1.1.01.0076 (priprema i provedba postupaka nabave za Promociju i vizualni identitet, Nabava audio sustava, Nabava usluge revizije projekta) Rad na projektu opremanja Gradske knjižnice Makarska - nabavaopreme za pohranu zbirke stare i rijetke građe, sufinanciranom od Ministarstva kulture RH.

* **RADNI ODNOSI**

U navedenom razdoblju su provedeni i raspisani sljedeći oglasi i natječaji:

1. Zaključen Oglas za prijam u službu djelatnika na parkingu-kontrolora-sezonski (1 izvršitelj/ica) u Pogonu za obavljanje komunalnih djelatnosti
2. Zaključen Javni natječaj za prijam u službu na radnom mjestu višeg stručnog suradnika za računovodstvo (1 izvršitelj/ica) u Upravnom odjelu za financije i proračun,
3. Zaključen Javni natječaj za prijam u službu upravitelja Pogona za obavljanje komunalnih djelatnosti u Gradu Makarska (1 izvršitelj/ica) u Pogonu za obavljanje komunalnih djelatnosti
4. Raspisan i zaključen Javni natječaj za prijam u službu djelatnika u službi održavanja (2 izvršitelja/ice) u Pogonu za obavljanje komunalnih djelatnosti
5. Raspisan i zaključen Oglas za prijam u službu administrativne tajnice (1 izvršitelj/ica) u Uredu gradonačelnika
6. Raspisan Javni natječaj za prijam u službu na radnom mjestu višeg stručnog suradnika za realizaciju programa i projekata Odjela (1 izvršitelj/ica) u Upravnom odjelu za društvene djelatnosti

Po provedenim javnim natječajima i oglasima su izrađeni i pripremljeni pročelnicima svi potrebni akti od imenovanja povjerenstava, obavijesti o provođenju testiranja kandidata, konačnih rješenja o prijmu i rasporedu, obavijesti kandidatima koji su podnijeli molbe ali ne ispunjavaju uvjete raspisanih oglasa i natječaja, obavijesti kandidatima koji nisu primljeni i odrađena procedura prijave HZMO i HZZO.

Pripremljene su IX. Izmjene i dopune Pravilnika o unutarnjem redu Gradske uprave Grada Makarske koje su objavljene u „Glasniku Grada Makarske“, broj 12/20 koje su se odnosile na izmjene radnih mjesta u Upravnom odjelu za komunalne djelatnosti i Upravnom odjelu za društvene djelatnosti.

Temeljem usklađenja unutarnjih akata o ustrojstvu i radnim i odnosima u Pogonu za obavljanje komunalnih djelatnosti u gradu Makarskoj sa zakonom i donošenjem Pravilnik o unutarnjem redu Pogona za obavljanje komunalnih djelatnosti čiji je sastavni dio Sistematizacija radnih mjesta bilo je potrebno pripremiti nova rješenja o rasporedu svih službenika i namještenika pogona za obavljanje komunalnih djelatnosti na radna mjesta sukladno novoj sistematizaciji, što je značilo pripremiti 35 rješenja o rasporedu za službenike i namještenike koji su zaposleni na neodređeno vrijeme. Ovim odlukama i rješenjima je unutarnje poslovanje ustrojstvo i radni odnosi u Pogonu za obavljanje komunalnih djelatnosti u potpunosti usklađeno s trenutno važećim zakonima.

Temeljem zahtjeva pročelnika pripremljena su nova rješenja o rasporedu za sve službenike Odsjeka za poslove izvješćivanja GCOM-a u Upravnom odjelu za komunalne djelatnosti.

U ovom razdoblju također su odrađena produženja radnih odnosa na određeno vrijeme za namještenike kojima je istjecao ugovoreni radni odnos na određeno vrijeme a zbog povećanja obima posla je bio potreban nastavak rada, za navedene su pripremljena rješenja o produženju službe na određeno vrijeme. Radi se o namještenicima Pogona za obavljanje komunalnih djelatnosti.

Redovno su prema zahtjevima pročelnika upravnih odjela izrađivana rješenja službenicima i namještenicima o korištenju godišnjih odmora, plaćenih dopusta, izdavane potvrde o zaposlenju. Također su redovno praćene obveze prema zaposlenicima koje proizlaze iz Pravilnika o unutarnjem redu Gradske uprave Grada Makarske a odnose se prava na jubilarne nagrade i prava na izvanredne pomoći (smrt člana obitelji, bolovanje duže od 90 dana) te izvršene isplate, podnošena izvješća poslodavca prema Hrvatskom zavodu za mirovinsko osiguranje i Hrvatskom zavodu za zdravstveno osiguranje.

Sukladno potrebama i zahtjevima iz pojedinih upravnih odjela u ovom razdoblju je pružena stručna pomoć prilikom sklapanja ugovora o djelu za obavljanje pojedinih poslova u tim odjelima.

U predmetnom razdoblju je zaključen radni odnos na neodređeno za ukupno 2 službenika i namještenika Grada Makarske zbog odlaska u mirovinu Za navedene službenike i namještenike su izrađena rješenja o prestanku radnog odnosa i pripremljeni potrebni dokumenti.

Sukladno izrečenim mjerama i uputama u posrednom inspekcijskom nadzoru inspektora Ureda državne uprave u Splitsko-dalmatinskoj županiji pripremljena su rješenja o imenovanju pročelnika Upravnog odjela za prostorno uređenje i graditeljstvo i Upravnog odjela za društvene djelatnosti koji su ranije bili vršitelji dužnosti pročelnika.

U navedenom razdoblju je pružena pravna pomoć vezano za radne odnose ustanovama kojima je osnivač i vlasnik Grad Makarska i to JU Makarska razvojna agencija MARA, Makarska obala d.o.o., JU Javna vatrogasna postrojba Grada Makarska.

* **GRADSKO VIJEĆE**

U ovom razdoblju su održane 3 radne sjednice Gradskog vijeća Grada Makarske (21. sjednica 10. srpnja 2020. godine, 22. sjednica 07. listopada 2020. godine i 23. sjednica 15. prosinca 2020. godine) na kojima je raspravljeno ukupno 41 točka dnevnog reda za koje su pripremani materijali i napravljeni zapisnici prethodnih sjednica. S obzirom na pandemiju pojave bolesti COVID-19 uzrokovane virusom SARS-CoV-2 bili su potrebni dodatni napori kako bi održavanje navedenih sjednica bilo zdravstveno sigurno za sve prisutne.

Održanaje sjednica Međustranačkog vijeća dana 07. srpnja 2020. godine s ukupno 2 točke dnevnog reda vezano za Izmjene i dopune PPUGM i II. paket mjera za pomoć privrednicima vezano uz mjere Nacionalnog stožera civilne zaštite izrečene zbog pojave bolesti COVID-19. Za potrebe rada Međustranačkog vijeća su pripremljeni materijali, poslani pozivi i sastavljen zapisnik o održanoj sjednici.

Izvan vremena održavanja sjednica Gradskog vijeća i sjednica radnih tijela Gradskog vijeća vijećnicima su prema pojedinačnim zahtjevima dostavljani traženi materijali.

Povodom raznih zahtjeva građana za informacijama i dostupnosti ranijih akata iz pravnih prednika Grada Makarske dakle starijih od 1993. godine građanima je omogućen pristup informacijama.

* **OPĆI PRAVNI POSLOVI I ZASTUPANJE GRADA**

**Zastupanje pred pravosudnim tijelima:** u razdoblju od 1. srpnja do 31. prosinca 2020.godine pristupilo se na oko 30-tak ročišta u raznim parničnim, ovršnim i upravnim predmetima koji se vode pred općinskim, trgovačkim i upravnim sudovima, neki od njih:

- AnelaŽidić protiv Grada radi naknade štete (isplata razlike plaće)

- Romana Glorija Antunović protiv Grada radi uknjižbe (kafić Krokodil)

- Dragoslav Kovačić protiv Grada radi uknjižbe (ulica Petra Krešimira IV)

- Anto Čovič-Čović iskopi protiv Grada radi naknade štete na automobilu

- Bobis d.o.o. protiv Grada radi uknjižbe (poslovni prostor-palača Tonoli)

- Đurđica Antunović i dr. protiv Grada radi uknjižbe ( kafić Krokodil )

- Grad protiv Splitsko-dalmatinske županije radi JPP Peškera (upravni spor)

- Mirjana Marinović protiv Grada radi naknade štete (ozljeda na Kačićevom trgu)

- Decima d.o.o. protiv Grada radi naknade štete - isplate 277.000,00 kn

- Radojka Marinović i dr. protiv Grada radi naknade štete -isplate 38.000 kn

- Damir Petric protiv Grada i dr. radi uknjižbe ( ulica Kralja Zvonimira )

- upravni postupak po zahtjevu Dragice Jerčićić i dr. (zemljište škole S.I.)

- Željko Petric i dr. protiv Grada i dr.- radi uknjižbe ulica kralja Zvonimira

- HEP elektra protiv Grada radi isplate (računi za poslovni prostor )

- Anđelko Radalj i dr. protiv Grada radi uknjižbe (Kotiška ulica)

- M.Mito d.o.o. protiv Grada radi isplate - povrata 140.000,oo kn

- Grad protiv Tončika Drašković i dr. radi utvrđenja prava vlasništva i uknjižbe – postupak prekinut radi smrti tuženika

- Grad protiv SDP i RH – utvrđenje prava suvlasništva – postupak prekinut do okončanja postupka P- 132/08 -RH protiv SDP i Grada radi utvrđenja

- Grad protiv Siccus d.o.o. – radi utvrđenja prava vlasništva i uknjižbe zemljišta na Dugišu „

Rupa“ – stranke se očitovale na vještvo, zakazano ročište za mjesec ožujak 2021

- Željko Pavlinović protiv Štefanije Uvodić i Grada Makarska – radi utvrđenja ništavosti

ugovora o kupoprodaji stana - očekuje se poziv za raspravu

- Željko Pavlinović protiv Ivanka Rebića i Grada Makarska – radi utvrđenja ništavosti

ugovora o kupoprodaji stana - očekuje se poziv za raspravu

- Držislav Pavičić – postupak protiv Grada, HEP-a i - radi naknade štete nastale – rasprava

odgođena – nakon dužeg bolovanja raspravnog suca, očekuje se zakazivanje ročišta;

- Grad protiv Vučak Marija– podnio tužbu glavnog miješanja – radi uknjižbe prava vlasništva

dio Šilobadovićeve ulice – očekuje se odluka Suda

- Školska knjiga d.d. radi isplate; radi velikog iznosa potraživanja iz tužbenog zahtjeva

- Josa nekretnine d.o.o. radi uknjižbe – Vodovod, Palača Tonoli – donesena presuda zbog

ogluhe

- Prekpaljajd.o.o Split radi uknjižbe – bivša Zagrebačka banka, Zgrada Decima – Presuda

zbog ogluhe – stranka ispravama dokazala vanknjižno vlasništvo

- Rješenje o ovrsi ovrhovoditelja ROMANA d.o.o. Makarska, radi isplate 2.180.000,00 kn

utrošenih za uređenje/rekonstrukciju Ulice Ivana G.Kovačića; podnesen prigovor; postupak

se nastavlja kao parnični

- Joze Batinića protiv Grada i dr. radi utvrđenja i uknjižbe – radi upoznavanja s predmetnom

otišao dana 29.10.2020. u Makar – utvrdio da je predmet postupka suvlasništvo vrta u

vlasništvu tužitelja, te da Grad nikad nije bio u posjedu predmetne nekretnine;

- Julije Efendić Milunović radi zaštite posjeda na nekretnini predio Umac – povrata u

prvobitno stanje - podnesen odgovor na tužbu

- Divić Silvije – radi utvrđenja i uknjižbe – stan u zgadi Kačićev trg čest.zem. 177/2 –

postupak okončan-obitelj Puharić – BEG – oduzeto zemljište – dostavljeno vještvo geodeta

P.Puljića, očekuje se zakazivanje ročišta

- Anka Andrijašević – očekuje se zakazivanje ročišta

-U postupku naknade za oduzetu imovinu čest.zem. 266/3 K.O. Makarska-Makar – „Ljetna

pozornica“ – održana rasprava 02.10.2020. – dostavljena sva dokumentacija koja je

dostavljena u upravnom sporu tužitelja Župe Sv. Marka evanđeliste – u postupku doneseno

dopunsko Rješenje

**Napomena:**

U razdoblju od 1. 07. do 31. 12. 2020.g. doneseno je nekoliko prvostupanjskih presuda i to u slijedećim predmetnima:

- Romana Glorija Antunović protiv Grada radi uknjižbe (zemljište uz šetnicu – bivši kafić

Krokodil) – tužba usvojena – Grad uložio žalbu,

- Radojka i Ante Marinović protiv Grada radi naknade štete – isplate 38.000,oo kn (šteta od

poplave – Splitska ulica) – tužba usvojena – Grad uložio žalbu,

- Grad Makarska protiv Splitsko-dalmatinske županije radi poništenja rješenja kojim je bilo poništeno porezno Rješenje Grada Makarske ( JPP Peškera – kafić Mirakul) – Tužba Grada Makarske usvojena – Rješenje Splitsko-dalmatinske županije poništeno.

**IMOVINSKO-PRAVNI ODNOSI**

U ovom razdoblju je preuzet i dio poslova vezan za imovinsko-pravne odnose zbog privremene odsutnosti službenika Upravnog odjela za prostorno uređenje i graditeljstvo. Odrađen je dio poslova vezan za uređenje imovinskih odnosa vezano za izgradnju i proširenja ulica na području Grada Makarske ponajviše na području Zelenke i Požara (Zadarska ulica, spoj sa Šibenskom ulicom) ulice na području naselja Veliko Brdo i sl. Radilo se na dogovorima s ovlaštenim geodetskim uredima o snimanju stanja kako bi se mogli odraditi postupci kupoprodaja potrebnih nekretnina za proširenje postojećih ulica sukladno prostorno planskoj dokumentaciji i izradi procjembenih elaborata ovlaštenih vještaka građevinske struke za utvrđivanje cijene pojedinih nekretnina kao i traženju potvrde tih istih elaborata od strane Procjeniteljskog povjerenstva Splitsko-dalmatinske županije. Po okončanju provedenih postupaka obavljani su pregovori s vlasnicima i pripremani ugovori o otkupu za predmetne nekretnine.

KLASA: 023-05/21-03/4

URBROJ: 2147/01-04/1-21-01

Makarska, 28. veljače 2021.g.

Gradonačelnik

Jure Brkan dipl.oec., v.r.